text:
Фото:
«Ирәндек моңдары-2010» конкурсында ҡатнашыуға 110 кеше заявка биргән
Фото:
Бөгөнгө көндә башҡорт йырын башҡарыусыларҙың «Ирәндек моңдары-2010» төбәк-ара конкурсында ҡатнашыуға Башҡортостан һәм Татарстандан, Ҡурған һәм Силәбе өлкәләренән 110 кеше заявка биргән. Был турала «Башинформ» агентлығына сараның кураторы — Республика халыҡ ижады үҙәге бүлеге начальнигы Эльвира Әхмәтйәнова хәбәр итте.
Хәтерегеҙгә төшөрәбеҙ, X «Ирәндек моңдары-2010» юбилей конкурсы Сибай ҡалаһында 27-29 майҙа үтәсәк. Унда 35 йәшкә тиклемге һәүәҫкәр һәм профессиональ башҡарыусылар ҡатнаша ала.
Эльвира Искәндәр ҡыҙы әйтеүенсә, конкурсанттарҙы тыңлап ҡарау Сибай «Сулпан» башҡорт балалар театрында һәм Арыҫлан Мөбәрәков исемендәге Сибай дәүләт башҡорт драма театрында 27, 28 майҙа үтәсәк. «Ирәндек моңдары-2010» лауреаттарының гала-концерты 29 майға билдәләнгән. Ул Сибай дәүләт филармонияһы сәхнәһендә ойошторола.
Юбилейлы конкурстың жюри составына фольклорсы-ғалимдар, Башҡортостандың билдәле мәҙәниәт хеҙмәткәрҙәре һәм сәнғәт оҫталары индерелгән. Улар иҫәбендә Рәсәй һәм Башҡортостандың атҡаҙанған сәнғәт эшмәкәре Фәрзәнә Сәғитова, РФ һәм БР-ҙың халыҡ артисы Флүрә Килдейәрова, РФ һәм БР-ҙың атҡаҙанған фән эшмәкәре Әхмәт Сөләймәнов, БАССР-ҙың аҡаҙанған мәҙәниәт хеҙмәткәре Розалия Солтангәрәева, Заһир Исмәғилев исемендәге Өфө дәүләт сәнғәт академияһының башҡорт музыкаһы факультеты деканы Айрат Ҡобағошов һәм башҡалар бар.
Конкурс саралары программаһында ғалим-фольклорсылар һәм арҙаҡлы халыҡ йырсылары менән осрашыуҙар ҡаралған. Башҡорт вокалы буйынса ижади лаборатория ла ойоштороласаҡ.
Конкурсты Башҡортостан Республикаһы Мәҙәниәт һәм милли сәйәсәт министрлығы, Республика халыҡ ижады үҙәге, Сибай ҡалаһы ҡала округы хакимиәте һәм «Урал аръяғы» ассоциацияһы ойоштора.


c: text/html

text:
Бала хоҡуҡтары буйынса вәкил Сибайға бара
Башҡортостанда Бала хоҡуҡтары буйынса вәкил Лилиә Ғүмәрова 21 ғинуарҙа Сибайға барасаҡ.
Сибай хакимиәтенең мәғлүмәт–аналитика бүлеге начальнигы Рәсүл Байгилдиндың хәбәр итеүенсә, омбудсмен Халыҡты социаль хеҙмәтләндереү комплекслы үҙәгенең «Өмөт» кризис үҙәген асыуҙа ҡатнашасаҡ. Был ауыр тормош хәлендә ҡалған ҡатын-ҡыҙҙарға ярҙам бүлеге ҡарамағындағы өс кешелек бүлмә буласаҡ. Кризис үҙәгенә балалары менән ҡатындар мөрәжәғәт итә аласаҡ.
Лилиә Ғүмәрованың «Балаларҙы йәберләүҙән яҡлау проблемалары» тип аталған түңәрәк өҫтәл ултырышында ҡатнашыуы ла көтөлә. Сибайға сәфәре барышында Бала хоҡуҡтары буйынса вәкил шәхси һорауҙар буйынса граждандарҙы ҡабул итәсәк һәм йәштәр менән эшләгән ҡала белгестәре менән осрашасаҡ.
— Ҡала округының балалар учреждениелары эше менән танышыу ҙа планлаштырыла, — ти Рәсүл Байгилдин. – Шулай уҡ ҡунағыбыҙға күптән түгел асылған Боҙ һарайын күрһәтәсәкбеҙ.

robotstxt: allowed

filter: keep


text:
Николай Медведев: Башҡортостандың урындағы үҙидараһына һөҙөмтәлелек хасФото: Андрей Старостин
Николай Медведев: Башҡортостандың урындағы үҙидараһына һөҙөмтәлелек хас
Николай Медведев: Башҡортостандың урындағы үҙидараһына һөҙөмтәлелек хасФото: Андрей Старостин
Башҡортостан Республикаһында урындағы үҙидара юғары дәрәжәлә һөҙөмтәле булыуы менән айырылып тора. Бөгөн БР муниципаль райондары һәм ҡала округтары хакимиәт башлыҡтары семинары барышында Рәсәй Политологтар Союзы президенты, сәйәсәт фәндәре докторы Николай Медведев шундай фекер белдерҙе.
— Мин Башҡортостан закондарын ярайһы уҡ ентекле өйрәндем һәм, ул тейешенсә кимәлдә Рәсәй закондарына тап килә, тип иҫәпләйем, — тине ул. – Шул уҡ ваҡытта республикала урындағы власты бойомға ашырыу төбәктең милли, тарихи һәм иҡтисади үҙенсәлектәрен дә иҫәпкә алырға мөмкинлек бирә.
Бөгөн илебеҙҙә, Николай Медведев әйтеүенсә, Советтар Союзы заманындағынан бөтөнләй айырмалы урындағы үҙидара системаһы ғәмәлдә.
— Бөтә донъяла идаралыҡты үҙәктән алыу принцибы уны үҙәкләштереүгә ҡарағанда күпкә һөҙөмтәлерәк булыуы күптән инде иҫбатланды, — тине Николай Медведев. – Тап шуға күрә лә Рәсәйҙә урындағы үҙидараны формалаштырыу нигеҙе итеп Европа моделе һайланды, әммә төбәктәребеҙҙең бөтә үҙенсәлектәре иҫәпкә алынды. Яңы власть системаһын формалаштырыу Рәсәйҙең дәүләт суверенитеты тураһында декларацияла, РФ Конституцияһында һәм Федератив килешеүҙә сағылыш тапты. Үҙәк, төбәк һәм урындағы власть органдары араһында вәкәләттәрҙе сикләү ярайһы уҡ ҡатмарлы булды. Һәм әлбиттә, бөтә төбәктәрҙә лә был процесс берҙәй уңышлы үтмәне. Шулай ҙа нисек кенә булмаһын, ике тиҫтә йыл буйына илебеҙҙә ошо власть системаһы эшләп килә һәм йылдан-йыл ул шымара бара.


text:
18 майҙа Өфөлә 14-16 сәғәттәрҙә ололарға социаль ярҙам буйынса ҡыҙыу линия үткәрелә
«ИНДИГО» Ҡала психологик-медик-социаль оҙатыу үҙәге «Олоғайған граждандарҙы һәм инвалидтарҙы, Бөйөк Ватан һуғышы һәм хеҙмәт ветерандарын социаль-хоҡуҡи оҙатыу» темаһына «ҡыҙыу линия» ойоштора. Шылтыратыуҙар 223-22-11 телефоны буйынса 18 майҙа сәғәт 14.00-дән 16.00-гә тиклем ҡабул ителә. Һеҙҙе ҡыҙыҡһындырған бар һорауҙарға Өфөнөң Октябрь районы буйынса Хеҙмәт һәм халыҡты социаль яҡлау идаралығының ветерандар менән эшләү буйынса бүлек мөдире Эльвира Ғилмиярова һәм «Индиго» үҙәгенең юрисконсульты Александр Мухин яуап бирәсәк.


text:
Президенттың милләте мөһимме?
Республика фәндәр академияһы ижтимағи-сәйәси һәм социаль-иҡтисади мәсьәләләр буйынса халыҡ фекерен белеште.
Респонденттарҙың 66,3 проценты республика хөкүмәтенә ышанысы юғары булыуын белдергән. 15 проценттан ашыуы уртаса, 10 проценты түбән баһа биргән. Дәүләт Йыйылышы-Ҡоролтай эшмәкәрлегенә лә кешеләр юғары баһа биргән.
Ә бына Дәүләт думаһы депутаттарының халыҡ мәнфәғәттәрен хәстәрләүенә ышаныс бик түбән. 77 процент кешеләр шулай тип баһалаған. Төп сәбәптәре - һайлаусылар менән аралашмайҙар, үҙ эшмәкәрлектәре тураһында мәғлүмәттәр ҙә йәмәғәтселеккә еткерелмәй, Башҡортостан халҡы мәнфәғәттәрен йүнләп хәстәрләмәйҙәр.
Республика президентының милләте кем булырға тейеш тигән һорауға 92 проценттан ашыуы башҡорт, 68 процент – рус, 12-һе татар милләтенән булырға тейеш тип яуаплаған. Башҡалары башҡорт булһа яҡшыраҡ, башҡа милләттән дә булыуы мөмкин тип белдергән.


text:
Өфөнөң өлкән класс уҡыусылары мәғариф министры Зиннәт Аллаяров менән осрашты
«Граждан хеҙмәтенең асыҡлығын, граждандарҙың дәүләт хеҙмәткәрҙәренә ышанысын арттырыу» пилот йүнәлешен тормошҡа ашырыу сиктәрендә Өфөлә өлкән класс уҡыусыларының республиканың мәғариф министры Зиннәт Аллаяров менән осрашыуы үткәрелде.
Осрашыуға Өфөнөң төрлө мәктәптәренән егерме 11-се синыф уҡыусыһы йыйылды. Уларҙың һәр береһе оло тормошҡа аяҡ баҫыу алдында тора, һәм балаларҙың дәүләтебеҙ, уның төп функциялары хаҡында белеүе мөһим.
— Беҙ йәштәребеҙҙең, мәктәп стенаһынан сыҡҡас, федераль, республика, урындағы власть органдарының нисек эшләүен белеүен һәм бөгөн власть бөтә граждандарыбыҙ өсөн асыҡ икәнлеген аңлауын теләйбеҙ, — тине Зиннәт Аллаяров.
Министр уҡыусыларға Президент Хакимиәте һәм БР Хөкүмәте аппаратының, республиканың бөтә министрлыҡтарының рәсми порталдары булыуы, унда республика дәүләт власы органдарының структураһы, уларҙың маҡсаттары, бурыстары, тормошҡа ашырылған саралар тураһында кәрәкле мәғлүмәт алырға мөмкин булыуы хаҡында һөйләне.
Күп уҡыусыларҙы быйыл Берҙәм дәүләт имтиханы системаһында үҙгәрештәр булыу-булмауы, Рәсәйгә киләсәктә мәктәптәрҙә түләүле белем биреүгә күсеү янамаймы, тигән һорауҙар ҡыҙыҡһындырҙы. Зиннәт Аллаяров әйтеүенсә, Рәсәйҙә мәктәптәрҙә белем биреү бушлай булды һәм буласаҡ, ә сығарылыш имтихандары былтырғы кеүек үк принцип буйынса үткәреләсәк. Бында заданиелар ғына үҙгәртеләсәк.
Осрашыу барышында министр һәм уҡыусылар мәктәп үҙидараһын үҫтереү мөмкинлеген дә тикшерҙе, ул балаларҙың мәктәп тормошонда һәм төрлө ижтимағи саралар ойоштороуҙа әүҙем ҡатнашыуын күҙ уңында тота. Зиннәт Аллаяров фекеренсә, бындай үҙидара өлгөһө булып балаларҙың спорт ярыштарын һәм төрлө йәмәғәт акцияларын үҙ аллы ойоштороуы тороуы мөмкин.
Министр әйтеүенсә, бөгөнгө кеүек осрашыуҙар киләсәктә лә дауам иттереләсәк. Дәүләт ҡоролошо, властың граждандарға асыҡлығы мәсьәләләре ҡала, шулай уҡ ауыл мәктәптәре уҡыусылары менән дә тикшереләсәк.


text:
Өфөлә «Бабич» исемле тулы метражлы тарихи фильм төшөрөү тамамланды
Өфөлә «Бабич» исемле тулы метражлы тарихи фильм төшөрөү тамамланды.
Картина 27 июндә төшөрөлә башланы һәм 67 көн дауам итте. Әлеге ваҡытта таҫманы монтажлау бара. Премьера 2017 йылға билдәләнгән. «Бабич» исемле яңы тулы метражлы нәфис фильм башҡорт шиғриәте классигы, йәмәғәт һәм сәйәси эшмәкәр, тәүге башҡорт Хөкүмәте ағзаларының береһе Шәйехзада Бабичтың тормош һәм ижад юлына арналған. Картинала 1914-1919 йылдарҙа Башҡортостан, Ырымбур, Троицк, Силәбе биләмәләрендә барған тарихи ваҡиғалар сағылдырыла. Фильмды республика Башлығының туғыҙ миллион һумлыҡ грантына «Йәнле таҫма» кинокомпанияһы төшөрҙө.


text:
Өфөләге мәктәп уҡыусыларына Рәсәй гражданы паспорттары тапшырасаҡтар
Кесе йома, 3 октябрҙә, 11 сәғәттә Өфө ҡалаһы Октябрь районы хакимиәтенең (Комсомол урамы, 142/1) йыйылыштар залында, Республика көнөн байрам итеү сиктәрендә, Рәсәй Федерацияһы гражданы паспорттарын тантаналы тапшырыу сараһы уҙасаҡ.
Унда Өфө ҡалаһының Октябрь районы хакимиәте башлығы Салауат Хөсәйенов, Рәсәй Федераль миграция хеҙмәте БР буйынса идаралығының Өфөнөң Октябрь районы бүлеге начальнигы Руслан Шәйхетдинов, Октябрь районы мәктәптәренән 20-нән артыҡ уҡыусы ҡатнашасаҡ, тип хәбәр иттеләр район хакимиәтенең мәғлүмәт-аналитика бүлегенән.


text:
Октябрьскийҙан 15 йәш ғаилә торлаҡ сертификаты алды
Октябрьскийҙа йәш ғаиләләрҙең торлаҡ шарттарын яҡшыртыуға йүнәлтелгән программа сиктәрендә таныҡлыҡтар тапшырыу тантанаһы үтте. Бала тыуғанда социаль түләүҙәр сертификатын 15 ғаилә алды, тип хәбәр итте «Башинформ» агентлығына Октябрьский ҡалаһы хакимиәтенең мәғлүмәт-аналитика бүлеге начальнигы Юлия Функ.
Йыйылыусыларҙы ҡала хакимиәте башлығы вазифаһын башҡарыусы Алексей Шмелев тәбрикләне. Ул, 15 сертификат буйынса дөйөм сумма 3 701 670 һум тәшкил итә, тип билдәләне. Алексей Шмелев әйтеүенсә, йыл аҙағына тиклем Октябрьскийҙа тағы ла 20-ләп таныҡлыҡ тапшырыласаҡ.
Бындай ярҙам хәҙерге йәмғиәттә ғаиләнең мөһимлеген һыҙыҡ өҫтөнә ала. Быны тантанала ҡатнашыусылар үҙҙәре лә таный – йәштәрҙең шатлығын уртаҡлашырға ғаиләнең өлкән ағзалары ла килгәйне.


text:
1 сентябргә Башҡортостан райондарында дүрт яңы мәктәп асыласаҡ
Яңы уҡыу йылына Башҡортостанда дүрт яңы мәктәп һәм ике балалар баҡсаһы сафҡа индереләсәк, йәнә ике дөйөм белем биреү учреждениеһы реконструциянан һуң асыласаҡ, тип хәбәр иттеләр БР Мәғариф министрлығынан.
2 сентябрҙә яңы учреждениеларҙың береһе – Йылайыр урта дөйөм белем биреү мәктәбе 300-ҙән ашыу уҡыусыны ҡабул итәсәк, уларҙың 40-тан ашыуы – беренсе класс уҡыусылары. Район хакимиәтенең мәғариф бүлеге начальнигы Галина Бегун билдәләүенсә, учреждение заманса талаптарға тулыһынса яуап бирә. Өс ҡатлы бинала спорт залы һәм ике йыйылыштар залы, ҙур ашхана, медицина кабинеты урынлашҡан. Быйыл мәктәп 85 йыллыҡ юбилейын билдәләйәсәк.
Белорет районының Үҙәнбаш ауылында ла яңы мәктәп үҙ ишектәрен асасаҡ. Ауыл халҡы өсөн был күптән көтөп алынған ваҡиға.
— Һуңғы өс йылда балалар барак тибындағы йортта уҡырға мәжбүр булды, унда ни бары алты кабинет бар ине. Шуға күрә балалар ике, ә ҡайһы саҡта өс сменала уҡыны, — тине мәғариф бүлеге начальнигы Марина Саранцева. – Быйыл ябай дөйөм белем биреү учреждениеһы түгел, ә социаль-мәҙәни үҙәк үҙ ишектәрен асасаҡ. Ике ҡатлы бинала 108 урынға иҫәпләнгән мәктәп, 30 урынлыҡ балалар баҡсаһы һәм фельдшер-акушерлыҡ пункты урынлашҡан. Быйыл яңы мәктәпкә беренсе класҡа ундан ашыу бала барасаҡ. Тотош район буйынса уларҙың һаны бер меңдән ашыу.
Яңы мәктәптәр шулай уҡ Салауат районының Яхъя ауылында (60 урынлыҡ) һәм Өфө районының Дорогин ауылында (375 урынлыҡ) асыласаҡ. Әйткәндәй, һуңғыһында 160 урынға иҫәпләнгән балалар баҡсаһы ла эшләй башлаясаҡ.
Шулай уҡ Иҫке Балтас һәм Бүздәк ауылдарында реконструкциянан һуң асылған мәктәптәр 2 сентябрҙә уҡыусыларҙы ҡабул итәсәк.


text:
Рөстәм Хәмитов хәрби часть келәттәрендәге ғәҙәттән тыш хәл һөҙөмтәһендә зыян күреүсе Урман ауылы кешеләренә яңы фатирҙарҙан асҡыстар тапшырҙы
6 августа Иглин ҡасабаһында Башҡортостан Президенты Рөстәм Хәмитов 2011 йылдың 26 майында Урман ауылының хәрби часть келәттәрендә булған ғәҙәттән тыш хәл һөҙөмтәһендә зыян күреүселәр өсөн төҙөлгән яңы фатирҙарҙан асҡыстар тапшырҙы, тип хәбәр итә БР Президентының матбуғат хеҙмәте.
Торлаҡ комплексын асыу тантанаһында Рөстәм Хәмитовтың шәхси контроле ярҙамында 13 коттедж һәм өс күп фатирлы йорттан торған яңы Урман урамының район үҙәгендә ни бары ике ай эсендә булдырылыуын билдәләнеләр. Урман ауылындағы йорттарын тергеҙеп булмау сәбәпле был йорттарға 56 ғаилә күсеп килгән.
Өй туйлаусыларҙың балаларҙы урындағы мәктәпкә урынлаштырыу һәм балалар баҡсаһынан урын алыу мәсьәләләре хәл ителгән. Яңы микрорайонда аҙыҡ-түлек киоскыһы эшләй, эргәһендә сауҙа-хеҙмәтләндереү комплексына нигеҙ һалынған.
«Йәшәү урынын тиҙерәк булдырыу өсөн һеҙ 70 көн дауамында әүҙем эшләнегеҙ, — тип билдәләне Рөстәм Хәмитов торлаҡ комплексын асыу тантанаһында. – Һеҙгә айырыуса ауыр көндәр кисерергә тура килеүен яҡшы беләбеҙ. Ул көндәр, ысынында ла, еңел булманы, айырыуса ауыр хәлгә ҡалған, бер-беребеҙ өсөн борсолған, бер-беребеҙгә ярҙам итергә тырышҡан тәүге өс-дүрт көндә.
Халыҡҡа, шул иҫәптән осраҡлы рәүештә ауыр хәлдә ҡалған кешеләргә кәрәкле ярҙам күрһәтелһен өсөн дәүләт һәм власть барыһын да эшләргә тырышасаҡ. Ундай ярҙам – изге эш. Ауыр хәлгә осраған кешеләр дәүләттән, властан мотлаҡ ярҙам алырға тейеш. Һәм беҙ ул ярҙамды күрһәтәбеҙ ҙә. Был беҙҙең бергә эшләүебеҙ, бергә йәшәүебеҙ, бер-беребеҙгә ярҙам итеүебеҙ тураһында һөйләй.
Йорттарҙы тиҙ арала төҙөгән, көнө-төнө ял белмәй эшләгән төҙөүселәргә рәхмәтемде белдергем килә. Тейешле ойошҡанлыҡ булһа, торлаҡ йорттарҙы тиҙ арала төҙөп булыуын күрһәтте улар. Ер бүлеү, процедуралар, экспертизалар үтеү өсөн беҙҙә ғәҙәти булғанынса күп йылдар кәрәкмәй. Әгәр кәрәк икән, беҙ тиҙ арала ла төҙөй алабыҙ.
Ҡәҙерле дуҫтар, һеҙҙе был ваҡиға менән ҡотлайым. Мәсьәләне хәл итә алыуыбыҙ минең өсөн дә шатлыҡлы. Артыҡ шау-шыуһыҙ, ығы-зығыһыҙ, эмоцияларһыҙ хәл иттек. Бер-беребеҙгә ышанып ҡына атҡарҙыҡ был эште.
Әлеге эште тейешенсә ойоштора алған район хамиәтенә лә ҙур рәхмәт. Яңы хакимиәт был һынауҙы үтеп, тейешенсә эшләй алыуын күрһәтте, тип уйлайым.
Барығыҙға ла ҙур рәхмәт, һеҙгә уңыштар, изгелек, бәхет, һаулыҡ теләйем!»


text:
Өфөлә торлаҡ төҙөлөшөнә арналған күргәҙмә асылды
Бында район - ҡалаларҙа ғәмәлгә ашырылған аҙ ҡатлы торлаҡ проекттары, шулай уҡ төҙөлөш материалдары, ҡорамалдар менән танышырға мөмкин.
Киләһе 5 йылда Өфөлә бер квадрат метры уртаса 10-14 мең һум тороусы 5 мең йорт файҙаланыуға тапшырыласаҡ. Планға ярашлы, Шамонино ауылында 2013-сө йылға тиклем барлығы 1 мең 200, Жуковола 800 социаль йорт төҙөү ҡарала. Өйҙәрҙән тыш, бында мәктәп, балалар баҡсаһы, Һаулыҡ һаҡлау, спорт һәм күңел асыу учреждениелары, ғөмүмән, бар социаль обьекттар ҙа ҡороласаҡ.
Быйыл республика көнөндә Шамонино һәм Жуково ауылдарында төҙөлгән шәхси йорттарҙың тәүгеләре - барлығы 4 мең квадрат метр торлаҡ файҙаланыуға тапшырыласаҡ.


text:
Башҡортостанда Дөйөм Рәсәй халыҡ фронтының төбәк штабы йәмғиәттең киҫкен проблемаларын хәл итеү юлдарын барлай
ӨФӨ, 2014 йыл, 9 декабрь. /«Башинформ» мәғлүмәт агентлығы, Екатерина Соколова/.
Өфөлә Дөйөм Рәсәй халыҡ фронты төбәк штабының киңәйтелгән ултырышы уҙҙы. Форумда йәмғиәттәге көнүҙәк мәсьәләләр тикшерелде, шулай уҡ уларҙы хәл итеү юлдары билдәләнде.
Төбәк штабы ултырышында фекер алышыуҙар өсөн биш эшсе төркөм ойошторолдо – «Власть һәм йәмғиәт», «Ғәҙел һәм һөҙөмтәле иҡтисад», «Мәғариф һәм мәҙәниәт – милли оҡшашлыҡ нигеҙе», «Көндәлек тормош сифаты» һәм «Социаль ғәҙеллек».
Форумда ҡатнашыусылар республикала йәшәүселәрҙе борсоған төп проблемаларҙы күтәрҙе. Төбәк киң мәғлүмәт сараларына ярҙам, дәүләт һатып алыуҙары, патриотик тәрбиә биреү, дауалау учреждениеларында медицина ҡорамалдарын файҙаланыу һөҙөмтәлелеге, физик мөмкинлектәре сикләнгән кешеләргә социаль ярҙам, иҫке һәм авария хәлендәге торлаҡтан күсереү программаһын тормошҡа ашырыу, уҡытыусыларҙың эш хаҡын күтәреү, медицина учреждениеларын оптималләштереү – ошо һорауҙарҙың барыһын да Дөйөм Рәсәй халыҡ фронтының әүҙем ағзалары контролгә алған.
Киләсәктә ошо форумдың йомғаҡтары буйынса Дөйөм Рәсәй халыҡ фронтының Үҙәк штабы һәм Башҡортостан Президенты өсөн аналитик документ ҡабул ителәсәк.


text:
«Ватан» этник паркы өфөләрҙе яңы программаға саҡыра
ӨФӨ, 2015 йыл, 26 август. /«Башинформ» мәғлүмәт агентлығы, Ләйлә Аралбаева/.
Кесаҙна, 27 августа, «Ватан» этник паркы баш ҡала халҡын һәм уның ҡунаҡтарын «Дуҫлыҡ гөлләмәһе» тип исемләнгән концертҡа саҡыра.
«Этноауыл» алдындағы майҙанда С.Т.Аксаков исемендәге мәҙәниәт һәм ял баҡсаһының фольклор коллективтары сығыш яһаясаҡ. «Милый мой хоровод» рус йыры халыҡ ансамбле һәм «Сылтыр шишмә» башҡорт вокал ансамбле музыкаль композиция тәҡдим итәсәк.
Халыҡ байрамында дәртле рус таҡмаҡтары һәм лирик башҡорт көйҙәре яңғыраясаҡ. Солистар — Әлфиә Янбарисова һәм Валентина Емсина. Концерт киске сәғәт 7-лә башлана.


text:
Республикала муниципалитеттар тышҡы рекламанан килемде икеләтә арттырған
ӨФӨ, 2016 йыл, 20 февраль. /«Башинформ» мәғлүмәт агентлығы, Ольга Мортазина/.
Башҡортостанда бер нисә муниципалитет тышҡы рекламанан килемде икеләтә арттырыуға өлгәшкән. Былтыр Өфө, Ишембай, Әбйәлил, Стәрлетамаҡ райондары, Октябрьский һәм Салауат ҡалалары табышты 20 миллиондан 42 миллион һумға тиклем арттырған. Дөйөм алғанда, тышҡы реклама урындағы бюджеттарға 153 миллион һумдан ашыу аҡса килтергән.
Йыл башына республикала 10 меңдән ашыу конструкция иҫәпләнгән. Былтыр 835 конструкция дөрөҫ ҡуймау сәбәпле алынған, тип хәбәр иттеләр Сауҙа һәм ҡулланыусыларҙың хоҡуҡтарын яҡлау буйынса дәүләт комитетында.


text:
Трутовка
Трутовка — йомортҡа һалыусы эшсе ҡорт.
Билдәле булыуынса, эшсе ҡорттар енси органдары үҫешеп етмәгән инә ҡорттар. Улар ҙа йомортҡа һалыуға һәләтле. Ҡайһы саҡ улар аталанмаған йомортҡа һала башлай, һәм унан гел әре ҡорттар үрсей. Бындай хәл оҙаҡ ваҡыт инәһеҙ ҡалған йәки ҡарт инәле күстәрҙә күҙәтелә.
Тышҡы ҡиәфәтенән трутовкаларҙы эшсе ҡорттарҙан ацрып булмай. Эске ағзалары иһә айырыла: йомортҡалар барлыҡҡа килеүсе күкәй көпшәләре 12-гә барып етергә мөмкин.
Трутовкалар йомортҡаны дөрөҫ һалмай, ҡайһы саҡта бер күҙәнәккә бер нисә йомортҡа һала, ә ҡайһы күҙәнәктәрҙе һалмай уҙып китәләр. Ҡайһы бер осраҡтарҙа умарталағы ҡорттар, трутовкаларға инә ҡортҡа ҡараған һымаҡ ҡарай башлайҙар.
Трутовкаларҙың барлыҡҡа килеүе умартала инә ҡорттоң кәрәклеген иҫкәртә. Трутовкалар барлыҡҡа килгән ғаиләгә яңы бәләкәс күс өҫтәү тәҡдим ителә. Һәм ҡорттар был ғаиләләге трутовкаларҙы юҡҡа сығара.


text:
Фото:
Мобиль элемтә операторҙары хәҙер суд приставтарына клиенттары тураһында мәғлүмәт бирә
Фото:
Ошо арала «Суд приставтары тураһында»ғы Федераль законға үҙгәрештәр индерелде: хәҙер бар ойошмалар, вазифалы кешеләр һәм граждандар приставтарҙың беренсе талабы буйынса уларға шәхси мәғлүмәт бирергә тейеш.
— Элек ҡарарҙы үтәгән суд приставына шәхси мәғлүмәт биреүҙән баш тарта инеләр, — тип Законға индерелгән төҙәтмә буйынса аңлатма бирә Федераль суд приставтары хеҙмәтенең БР буйынса Идаралығы матбуғат хеҙмәте етәксеһе Сергей Спатар. — Был беҙҙең эштә тормоз булды. Мобиль элемтә операторҙары, мәҫәлән, приставтар эшенә судҡа дәғүә лә белдерҙе. Ниһайәт, ғәҙеллек еңде, һәм хеҙмәткәрҙәребеҙ уларҙан штраф һәм алименттарҙы түләргә теләмәгән бурыслылар хаҡында мәғлүмәт ала башланы.


text:
Республика Хөкүмәтендә дарыуҙар менән тәьмин итеү буйынса кәңәшмә үтте Фото: Олег Яровиков
Республика Хөкүмәтендә дарыуҙар менән тәьмин итеү буйынса кәңәшмә үтте
Республика Хөкүмәтендә дарыуҙар менән тәьмин итеү буйынса кәңәшмә үтте Фото: Олег Яровиков
ӨФӨ, 2015 йыл, 18 февраль. /«Башинформ» мәғлүмәт агентлығы, Ольга Мортазина/.
Башҡортостан Хөкүмәтендә госпиталдәрҙе дарыуҙар менән тәьмин итеү һәм фармацевтика баҙарында хаҡтарҙың артыу мәсьәләһен тикшерҙеләр. Фармацевтика предприятиелары һәм дәүләт структуралары вәкилдәре ҡатнашлығындағы кәңәшмә Башҡортостан Хөкүмәте Премьер-министры урынбаҫары Салауат Сәғитов етәкселегендә уҙҙы.
«Дүрт ай эсендә ҡайһы бер дарыуҙарға хаҡтар 10-15 процентҡа күтәрелде. ОРВИ һәм киҙеүҙе профилактикалау препараттарының уртаса хаҡы өс процентҡа артты. Ваҡлап һәм күмәртәләп һатыусылар уйланылған сәйәсәт алып барһын ине», — тип мөрәжәғәт итте кәңәшмәлә ҡатнашыусыларға вице-премьер. Салауат Сәғитов һүҙҙәренсә, Рәсәй Һаулыҡ һаҡлау министрлығы төбәктәргә һатып алыуҙы үҙәкләштереү, тәьмин итеүселәр менән оҙайлы ваҡытҡа ҡаралған килешеүҙәр төҙөү, йәшәү өсөн кәрәкле мөһим дарыуҙар өлөшөн арттырыу бурыстарын ҡуйҙы.
Мотлаҡ медицина страховкалау территориаль фонды етәксеһе Алексей Меньшиков хәбәр итеүенсә, 2014 йылда дәүләт медицина учреждениеларын дарыуҙар, медицина изделиелары менән тәьмин итеү сығымдары 2012 йыл менән сағыштырғанда 50 процентҡа тиклем артҡан. Һатып алыуҙа импорттың өлөшө — 66 процент.
Башҡортостан Республикаһының Мотлаҡ медицина страховкалау территориаль фонды мәғлүмәттәре буйынса, бер үк ваҡытта республиканың төрлө төбәктәрендә түбәндәге минималь һәм максималь хаҡтар теркәлгән (йәшәү өсөн кәрәкле мөһим дарыуҙар исемлегенә инмәгән препараттар):
левомиколь, мазь 22 — 171 һум
папаверин, ампула 2% 17 — 160
спазган, таблеткалар №20 45 — 350
«зеленка», флакон 10 мл 7 — 50
диоксидин 1%, 10 мл №10 179 — 718
циннаризин, таблеткалар №50 11 — 44
пикамилон, таблеткалар №30 42 — 68.
Росздравнадзор идаралығы етәксеһе Динара Гашимова 2015 йылдың 1 мартынан йәшәү өсөн кәрәкле мөһим дарыуҙар исемлеге 608-гә тиклем киңәйтелә, шулай уҡ яңы хаҡтар билдәләнәсәк тип хәбәр итте. 1 июлдән ведомствоға фармацевтика учреждениеларын прокуратура менән килешмәйенсә тикшереү хоҡуғы бирелә. «Һеҙ коммерция менән шөғөлләнәһегеҙ, ләкин әлеге мәлдә бизнестың социаль яуаплылығы тулы кимәлдә асылырға тейеш», — тип иҫкә төшөрҙө идаралыҡ етәксеһе.
«Фармленд» селтәренең директор урынбаҫары Дмитрий Чувилин пенсионерҙар араһында популяр булған БАД-тарға хаҡтарҙың һиҙелерлек артыуы ҡиммәтләнеү тәьҫире ҡалдырҙы тигән фекер белдерҙе. «Аптекалар хаҡтарҙы көйләй, әммә дөйөм алғанда, ваҡлап һатыу хаҡы дистрибьютор хаҡтары нигеҙендә ҡуйыла».
«Катрен» күмәртәләп һатыу компанияһының коммерция директоры Антон Гурьянов әйтеүенсә, «ошо көндәрҙә Францияның билдәле концерндарының береһе һатыу хаҡтарының 40 процентҡа артыуы хаҡында белдерҙе. Был ҡулланыусыларҙа сағылыш табасаҡ. Хәҙер беҙ минуслы өҫтәмә хаҡлы продукция менән тәьмин итәбеҙ».


text:
Иртәгә Өфөлә «Һөт иле» фестивале ойошторола
Иртәгә Өфөлә «Һөт иле» фестивале ойошторола.
Килгән ҡунаҡтарҙы бер стакан һөт көтә, бының өсөн ойоштороусыларға яҡынса 10 тонна ошо файҙалы эсемлек кәрәк буласаҡ. Былтыр «Һөт иле»ндә 40 мең самаһы кеше ҡатнашҡан, 10 тонна һөт эселгән. Йәрминкәлә ҡала халҡы 44 тонна самаһы һөт аҙығын, биш тоннаға яҡын аҡ май, 2 ярым тоннанан күберәк ҡаты сыр, тоннаға яҡын йомшаҡ сыр, 2 тонна туңдырма ашаған, 14 мең банка ҡуйыртылған һөт, 3 ярым тоннанан ашыу ҡымыҙ һәм бер тонна кәзә һөтөн эскән.


text:
Күмертау ҡалаһы бөҙрәханаларының береһендә клиент хеҙмәткәрҙәргә бысаҡ менән ташланған
Видеокүҙәтеү ҡоролмаһына төшөрөлгән кадрҙар социаль селтәргә урынлаштырылған. Унан күренеүенсә, матурлыҡ салоны клиенты администратор менән бер аҙ һөйләшкәндән һуң, сумкаһынан бысаҡ сығарып әңгәмәләшкән кешеһенә янай. Хеҙмәткәрҙәр бүлмәнән сығып ҡасҡандан һуң, ҡатын бөҙрәханала күҙенә ташланған әйберҙәрҙе туҙҙыра. Осраҡ буйынса әле хоҡуҡ һаҡлау органдары ла тикшереү башланы. Уның һөҙөмтәләре буйынса тейешле процессуаль ҡарар ҡабул ителәсәк.
17 / 01 / 2017
183
Селпәрәмә килгән хыялдар
Әлшәй районында өс балалы ғаилә Яңы йыл байрамдары алдынан урамда ҡалған. Тикшереүҙәр барышында янғындың электр сымындағы ҡыҫҡа ялғаныштан сығыуы асыҡланған. Әле ваҡытта Нәсибуллиндарҙы туған-тумасалары үҙҙәрененә һыйындырған. Ҡыҫынҡы булһа ла, үпкәләрлек түгел, ти ҡазаға тарыусылар. Шулай ҙа ғаилә яңы тормош башлап китер өсөн мәрхәмәтле кешеләрҙең ярҙамына мохтаж.
11 / 01 / 2017
213
Ғәйеп табиптарҙамы, әллә ата-әсәнең яуапһыҙлығымы?
Дәүләкән ҡалаһындағы боҙ ҡаласығында тау шыуғанда алты йәшлек малай көслө йәрәхәт ала, яҡындары баш ауыртыуына зарланған малайҙы урындағы медицина учреждениеһына күрһәтә. Әммә рентген һөҙөмтәләренә таянып, урындағы табип ғаиләне кире ҡайтара. Баланың хәле насарайғас, ата-әсә шул уҡ көн тағы ҡала дауаханаһына юллана. Артемды Өфөгә ебәреү мәсьәләһе күтәрелә. Әммә баш ҡала хирургтары ла кескәйҙең ғүмерен ҡотҡара алмай.
09 / 01 / 2017
316
Уҙған тәүлектә республика юлдарында10 юл-транспорт ваҡиғаһы теркәлгән
Уларҙа ике кеше һәләк булған, ун кеше төрлө дәрәжә йәрәхәттәр алған. Бөгөн иртән Кушнаренко районының Волков ауылы янында «Хендай акцент» автомобиле ҡаршы юлдағы «Тойота Ленд Крузер»ға барып бәрелә. Көслө бәрелештән еңел автомобиль водителе ваҡиға урынында һәләк була. Фажиғәгә еңел автомобиль водителенең тиҙлекте арттырыуы сәбәпсе тип фаразлана.
06 / 01 / 2017
220
Туймазы районында теркәлгән юл-транспорт ваҡиғаһында тотош бер ғаиләнең ғүмере өҙөлдө
Бер юлы дүрт автомобиль бәрелешкән авария уҙған кис теркәлде. «УАЗ» маркалы автомобиль идара итеү һәләтен юғалтып, ҡаршы һыҙатҡа сығып, «Шевроле», «Мицубиси» машиналарына һуғыла. Артабан ҡаҡлығып юл ыңғайына килгән йөк автомобиленә төкөй. Һәләкәттә «УАЗ» автомобиленең водителенең һәм ике пассажирҙың ғүмере өҙөлдө. Һәләк булыусыларҙың Бөгөлмә ҡалаһында йәшәүсе ир менән ҡатын һәм уларҙың 13 йәшлек улы булыуы асыҡланды.
29 / 12 / 2016
281


text:
Башҡортостанда иң уңған, уҡыу, спорт алдынғыларын тәбрикләнеләр
Шыршының статусы президент тип аталһа ла, Мортаза Рәхимовтың был байрамға йөрөгәне юҡ, шыршы мәҙәниәт һәм милли сәйәсәт министры Илдус Илешев ҡатнашлығында ғына үтә. Быйыл да шулай булды.
Нефтекама ҡалаһынан Людмила Дутова атлы ханым бер кибетте мәхкәмәгә биреп компенсация алған. Ул кибеткә ризыҡҡа барғанда тайып ҡолай. Ханым супермаркет хужалары болдорҙо таҙартмаған тип уларҙы мәхкәмәгә бирә. Сөнки тайып ҡолап аяғын һындыра, ике ай гипста ята.
Суд магазин хужаларына ҡатын алған тауарҙар хаҡын 379 һумды һәм уға өҫтәп 10 мең әхлаҡи кисерештәр өсөн компенсация түләргә ҡушҡан.


text:
Риф Тойғонов БР Яҙыусылар союзы рәйесе итеп һайланды
Өфөлә Башҡортостан Республикаһы яҙыусыларының сираттан тыш съезы тамамланды. Унда Яҙыусылар союзы ағзалары – 150-ләгән делегат ҡатнашты.
Бөгөнгө көндә төбәктең 230 кешене берләштергән яҙыусылар ойошмаһы үҙенең яңы башлығын һайланы.
«Башинформ» агентлығының бығаса хәбәр итеүенсә, тауыш биреү бюллетененә ике дәғүәсенең – драматург Рәлиф Кинйәбаев менән шағир Риф Тойғоновтың исемдәре индерелгәйне. Тауыш биреүҙең беренсе турынан һуң Риф Тойғонов алдынғылыҡҡа сыҡты. Икенсе тур йомғаҡтары буйынса ул иң күп тауыш йыйып, БР Яҙыусылар союзы идараһы рәйесе итеп һайланды.
Белешмә өсөн. Риф Ғәлим улы Тойғонов 1946 йылдың 24 октябрендә Башҡортостанға сиктәш Ырымбур өлкәһе Ҡыуандыҡ районының Аҡсура ауылында тыуған. Мәскәүҙә А.М. Горький исемендәге Әҙәбиәт институтының Юғары әҙәбиәт курстарын тамамлай (1987–1989 йылдарҙа). «Совет Башҡортостаны» гәзитендә, «Ағиҙел» журналында, Башҡортостан телевидениеһы һәм радиоһы редакцияларында журналист булып эшләй. М. Ғафури исемендәге Башҡорт дәүләт академия драма театры директорының репертуар буйынса урынбаҫары, әҙәби бүлек мөдире була. Бихисап шиғри йыйынтыҡтар авторы. Оҙаҡ ваҡыт БР Яҙыусылар союзы идараһы рәйесе урынбаҫары була.
Риф Тойғонов — Башҡортостан Республикаһының һәм Рәсәй Федерацияһының атҡаҙанған мәҙәниәт хеҙмәткәре, Сергей Чекмарев һәм Фәтих Кәрим исемендәге премиялар лауреаты.


text:
Мәғлүмәт технологиялары
Мәғлүмәт технологиялары — мәғлүмәт булдырыу, һаҡлау, идара итеү һәм эшкәртеү технологияларына бәйле, шулай уҡ иҫәпләү техникаһын ҡулланған фәндәр һәм эшмәкәрлек өлкәһенең киң класы.
Ғәҙәттә был терминды компьютер һәм компьютерҙар селтәренә бәйле ҡулланалар, әммә ул шулай уҡ телевидение һәм телефон һымаҡ мәғлүмәт таратыу технологияларын да үҙ эсенә ала. Ҡайһы бер сәнәғәт төрҙәре, мәҫәлән, аппарат саралары, программа менән тәьмин итеү, электроника, ярым үткәргес, Интернет, телеаралашыу йыһаздары, электрон коммерция, компьютер хеҙмәттәре мәғлүмәт технологиялары менән бәйле.


text:
Граждандарҙың күпселеге Башҡортостан Президентына ышанысын белдерә һәм төбәктәге хәлдәр менән ҡәнәғәт
Республика халҡы төбәктәге хәлдәр менән ҡәнәғәт һәм етәкселек эшмәкәрлеген тулыһынса хуплай. «Единая Россия» партияһының Социаль-консерватив сәйәсәт үҙәге һорауы буйынса Бөтә Рәсәй йәмәғәт фекерен өйрәнеү үҙәге менән 28 сентябрҙән алып 9 октябргә тиклем төбәктә үткәрелгән социологик тикшеренеүҙәр ошо хаҡта һөйләй. Башҡортостандағы ижтимағи-сәйәси хәлгә арналған һорау алыуҙа 1200 кеше ҡатнашҡан.
Социологик һорау алыу мәғлүмәттәре буйынса, төбәк халҡы Рәсәй Президенты Владимир Путинға (58%) һәм РФ Хөкүмәте премьер-министры Дмитрий Медведевҡа (54%) ышанысын белдерә. Һорау алыуҙа ҡатнашҡандарҙың өстән ике өлөшө Рөстәм Хәмитовтың республика Президенты вазифаһындағы эшмкәрлеген ыңғай баһалай. Улар Башҡортостан етәксеһенең профессиональ сифаттарына ыңғай баһа бирә. Тәү сиратта халыҡ Президенттың компетентлығын (64%) һәм тәжрибәһен (60%) билдәләй.
Һорау алыуҙа ҡатнашыусылар транспорт мәсьәләләрен хәл итеүҙе (юлдар төҙөү һәм ремонтлау), социаль өлкәләге ыңғай үҙгәрештәрҙе (шул иҫәптән мәғариф һәм һаулыҡ һаҡлау өлкәләре), төбәктә спортты үҫтереүҙе, яңы торлаҡ төҙөүҙе төбәк властарының ҡаҙаныштары иҫәбенә индерә.
Шул уҡ ваҡытта, республика халҡы ғәмәлдәге йәшәү кимәленең тейешенсә булмауын һәм хеҙмәт баҙарында тотороҡһоҙлоҡ булыуын билдәләй. Шулай ҙа төбәктә йәшәгән халыҡтың 70 процентҡа яҡыны үҙҙәренең матди хәлен «уртаса» тип баһалай.
Социологик һорау алыу мәғлүмәттәренә ярашлы, республикала «яңы курс»ҡа ихтыяж ҙур. Халыҡтың 48 проценты үҙгәрештәр яҡлы. Әммә улар кардиналь түгел, ә эҙмә-эҙлекле булырға тейеш. Шулай уҡ һорау алыуҙа ҡатнашҡан граждандарҙың 37 проценты ғәмәлдәге системаны ҡырҡа үҙгәртеүгә ыңғай баһа бирә.


text:
Төбәк ит малсылығын үҫтереүгә быйыл федераль бюджеттан 44,7 миллион һум аласаҡ
Башҡортостанға 2014 йылда ит малсылығын үҫтереүгә быйыл федераль бюджеттан 44 миллион 738 мең һум бүленә. РФ Хөкүмәтенең Ит малсылығын үҫтереү буйынса иҡтисади мөһим программаларға ярҙам итеү менән бәйле Рәсәй Федерацияһы субъекттарына сығым йөкләмәләрен финанслауға субсидиялар бүлеү тураһында бойороғо РФ Хөкүмәте сайтында баҫылған.
Федераль бюджетта был маҡсаттарға бөтәһе 1,9 миллиард һум ҡаралған.
1,02 миллиард һум самаһы күләмендә максималь субсидияны быйыл Брянск өлкәһе аласаҡ.
Волга буйы федераль округында ит малсылығын үҫтереүгә субсидиялар шулай уҡ Һамар (90 миллион һум), Ырымбур (64) һәм Һарытау (39) өлкәләренә, Пермь крайына (18,2 млн) һәм Мордовия Республикаһына (15,9 млн) бүленә.


text:
Өфөлә йөрәк-ҡан тамырҙары ауырыуҙарын дауалау буйынса яңы төр операция яһай башланылар
Өфөлә йөрәк-ҡан тамырҙары ауырыуҙарын дауалау буйынса яңы төр операция яһай башланылар. Башҡортостан кардиологтарына сит ил белгестәре ярҙамға килде. Улар оҫталыҡ дәресе лә күрһәтте. Ете йәшен тултырған Иршат әле алда уны нимә көтәһен белмәй. Малай әсәһе менән Салауат районы Арҡауыл ауылынан килгән. Баланың йөрәгендәге физик кәмселек хаҡында осраҡлы рәүештә генә белеп ҡалалар. Баланың йөрәгендәге физик кәмселеккә ҡаршы операцияны табиптар Италия профессоры Эустархио Онарато етәкселегендә яһаясаҡ. Италия хирургы Өфөгә бишенсе тапҡыр килә һәм һәр ваҡыт үҙенсәлекле ысулдары менән бүлешә, ти . Был ҡоролма ярҙамында йөрәктәге кәмселектең ҙурлығын билдәләйҙәр һәм уны ҡаплар өсөн окклюдорҙарҙы һайлайҙар. Ошондай операцияны балаларға 2 йәштән яһарға мөмкин. Ул 45 минуттан ике сәғәткәсә дауам итә. Сабый үҙен яҡшы тойғанда икенсе көнөнә үк дауахананан сығарыла. Статистика мәғлүмәттәре буйынса донъяға килгән бер мең сабыйҙың унауһына тыумыштан йөрәк ауырыуы диагнозы ҡуялар. Тик бындай ауырыу тәҡдир түгел, уны дауаларға мөмкин, ти Италия профессоры. Табиптарҙың даими тәжрибә уртаҡлашыуы, сит ил профессорҙарҙың оҫталыҡ дәрестәре йөрәк кәмселегенә эшләнгән операция ысулын йылдан-йыл камиллаштырырға ярҙам итә, ти белгестәр.


text:
Төбәк башлығы Мексиканың Рәсәйҙәге Ғәҙәттән тыш Тулы хоҡуҡлы Илсеһе Рубен Альберто Бельтран Герреро менән осраштыФото: Олег Яровиков
Төбәк башлығы Мексиканың Рәсәйҙәге Ғәҙәттән тыш Тулы хоҡуҡлы Илсеһе Рубен Альберто Бельтран Герреро менән осрашты
Төбәк башлығы Мексиканың Рәсәйҙәге Ғәҙәттән тыш Тулы хоҡуҡлы Илсеһе Рубен Альберто Бельтран Герреро менән осраштыФото: Олег Яровиков
7 июлдә Республика Йортонда Рөстәм Хәмитов Мексика Ҡушма Штаттарының Рәсәй Федерацияһындағы Ғәҙәттән тыш Тулы хоҡуҡлы Илсеһе Рубен Альберто Бельтран Герреро менән осрашыу үткәрҙе, тип хәбәр иттеләр төбәк башлығының матбуғат хеҙмәтенән.
Рөстәм Хәмитов билдәләүенсә, әлеге ваҡытта Башҡортостан донъяның 100-ҙән ашыу иле менән тығыҙ бәйләнештә тора. Тауар әйләнеше былтыр 15 миллиард АҠШ долларынан артҡан, уларҙың 90 проценты ул беҙҙең экспорт. Шул уҡ ваҡытта, «беҙҙең Мексика менән сауҙа мөнәсәбәте ҙур түгел. Тауар әйләнешенең күләме бик аҙ. Ысынында, былтыр республикабыҙҙан Мексикаға бик ҙур ашламалар тапшырыу булды, әммә был берҙән-бер операция», — тине республика етәксеһе.
Уның әйтеүе буйынса, «әлбиттә хәлде үҙгәртергә кәрәк, һәм бындай ваҡиғаларҙы үҫтереү варианттары бар». Мәҫәлән, Өфөлә урынлашҡан, Берләштерелгән нефть химияһы компанияһы Мексика уҙаҡташтары ҡатнашлығында эре химия предприятиеһын төҙөргә ниәтләнә. Был проекттың күләме бер миллиард доллар самаһы тәшкил итә. Проекттың ағымдағы йылда башланыуы күҙаллана. Шуға күрә беҙгә Мексика капиталы киләсәк. Ул ошо проекттың бер өлөшөн тәшкил итәсәк, әммә уның ҡатнашыуы ла ҙур әһәмиәткә эйә буласаҡ.
— Бынан тыш, беҙҙең Мексиканың нефть компаниялары менән эш алып барыу өсөн мөмкинлектәребеҙ бар. Был юҫыҡта беҙҙең компетенциялар яҡшы, һеҙ быны нефть университетында күрҙегеҙ. Шуға күрә был йүнәлештә хеҙмәттәшлек итәсәкбеҙ. Беҙҙә гастролдәр менән сығыш яһай, үҙҙәренең оҫталығын күрһәтә алырҙай иҫ киткес коллективтар бар. Ҡыҙыҡлы хеҙмәттәшлек йүнәлеше – белгестәр әҙерләү. Үҙебеҙҙең белгестәрҙе Мексикала уҡытыу менән ҡыҙыҡһынабыҙ, ә Мексиканың егет һәм ҡыҙҙарын беҙҙә уҡытырға мөмкин булыр ине. Бындай тәҡдимдәр байтаҡ. Хәлде, хеҙмәттәшлек итеү киңлеген үҙгәртергә кәрәк, — тип айырып әйтте Рөстәм Хәмитов.
— Башҡортостан – бик матур яҡ, бик мөһим төбәк. Бында мин өйөмдә кеүек. Һауа торошо беҙҙәге кеүек. Был бик мөһим визит, — тине Мексика дипломаты.
Ул Башҡортостан һәм Мексика араһында өс үҙ-ара эш итеү кимәленең барлығын билдәләне. «Беренсенән – сауҙаны көсәйтергә кәрәк, ә ул инвестициялар килергә тейеш тигәнде аңлата. Бынан тыш мәҙәни бәйләнештәрҙе әүҙем үҫтереү зарурлығы тора. Һәм, өсөнсөһө, иң мөһиме. Өфө бөтә Рәсәй Федерацияһының энергетика йөрөге булып тора һәм был өлөштә беҙҙең уртаҡ нәмәләр байтаҡ, — тип билдәләне Герреро әфәнде.


text:
Башҡортостанда йәштәр парламентаризмын үҫтереү концепцияһы әҙерләнде
«Мин — граждан» төбәк-ара форумында муниципалитет Советтары ҡарамағындағы Йәштәр советтары ағзалары БР Дәүләт Йыйылышы – Ҡоролтай янындағы Йәштәр йәмәғәт палатаһы менән берлектә 2020 йылға тиклем республикала йәштәр парламентаризмын үҫтереү стратегияһын әҙерләне.
— Әлегә документ рәсмиләштереү стадияһында, ул Йәштәр йәмәғәт палатаһының киләһе ултырышында ҡараласаҡ, — тип хәбәр итте Йәштәр палатаһының киң мәғлүмәт саралары менән эшләү буйынса комиссияһы рәйесе Елена Арямнова. – Унда Йәштәр советтарының власть органдары менән үҙ-ара килешеп эш итеү механизмдары билдәләнгән.
Документты әҙерләүҙә республиканың төрлө райондарынан 50-гә яҡын йәш парламентарий ҡатнашты. «Йәштәр парламентаризмы» майҙансығы эшен БР Дәүләт Йыйылышы – Ҡоролтай ҡарамағындағы Йәштәр йәмәғәт палатаһы рәйесе Николай Самойленко етәкләне.
Форум сиктәрендә шулай уҡ 2012 йыл аҙағында үтәсәк республиканың йәш парламентарийҙары семинарына әҙерлек саралары үтте. Унда тикшереләсәк темалар һәм мәсьәләләр билдәләнде.


text:
Рәсәй Төбәктәр үҫеше министрлығы Башҡортостанда ташҡын буйынса ғәҙәттән тыш хәлде бөтөрөү буйынса эштәргә юғары баһа бирҙеФото: Олег Яровиков
Рәсәй Төбәктәр үҫеше министрлығы Башҡортостанда ташҡын буйынса ғәҙәттән тыш хәлде бөтөрөү буйынса эштәргә юғары баһа бирҙе
Рәсәй Төбәктәр үҫеше министрлығы Башҡортостанда ташҡын буйынса ғәҙәттән тыш хәлде бөтөрөү буйынса эштәргә юғары баһа бирҙеФото: Олег Яровиков
Рәсәй Төбәктәр үҫеше министрлығы 2013 йылдың авгусында Башҡортостандың Белорет һәм Әбйәлил райондарында ташҡын буйынса ғәҙәттән тыш хәл эҙемтәләрен бөтөрөү буйынса үткәрелгән эштәргә юғары баһа бирҙе.
— Республикала ғәҙәттән тыш хәлде бөтөрөү буйынса башҡарылған эштәргә юғары баһа бирҙек, — тине Рәсәйҙең төбәктәр үҫеше министры урынбаҫары Сергей Дарькин кесе йома, 19 сентябрҙә, БР Хөкүмәтендә үткән кәңәшмәлә.
БР Хөкүмәте Премьер-министры урынбаҫары Марат Мәһәҙиев хәбәр итеүенсә, торлаҡ фондында бөгөнгө көнгә авария-тергеҙеү эштәре тамамланған, инфраструктура объекттарында эштәр октябрь башында тамамланасаҡ.
— Бөгөнгө көнгә автомобиль юлдарының 400 участкаһында ремонт үткәрелгән, 10 километр юлдың ситтәре нығытылған, өс күпер ремонтланған, йылылыҡ ҡоҙоҡтарын һәм трассаларын таҙартыу буйынса эштәр башҡарылған, — тине Марат Мәһәҙиев.
Уның һүҙҙәренсә, республика ғәҙәттән тыш хәл эҙемтәләрен бөтөрөүгә сығымдарҙы өлөшләтә ҡаплау өсөн федераль бюджеттан 857 миллион һум аҡса һорай.
Ике райондың да ташҡындан зыян күргән кешеләре финанс ярҙамын тулы күләмдә алған:
— Граждандарға финанс ярҙамы күрһәтеүгә Башҡортостан бюджетынан — 17 миллион һумдан ашыу, федераль бюджеттан 40 миллион 530 мең һумдан ашыу аҡса бүленде, — тип хәбәр итте вице-премьер. – Барлыҡ средстволар зыян күреүселәргә билдәләнгән ваҡыт эсендә тапшырылды.
Урал аръяғында яуған ҡойма ямғырҙар арҡаһында 43 ауыл, 1127 йорт алды участкаһы, 35 күп фатиры йорт, 13 коммуналь инфраструктура объекты, 2 һаулыҡ һаҡлау объекты, 5 белем биреү учреждениеһы, шулай уҡ күперҙәр һәм автомобиль юлдары зыян күрҙе. Халыҡты эвакуациялау ваҡытында ойошторолдо, һәләк булыусылар юҡ.


text:
Сәсеү алдынан тупраҡты эшкәртеү 72 процентҡа тамамланған
Аграрийҙар Башҡортостанда дым ҡаплауҙы 684 мең гектар майҙанда башҡарған, ул сәсеү алдынан эшкәртә торған бөтә һөрөнтө ерҙең 72 проценты. Республиканың 11 районы дым ҡаплауҙы тулы күләмдә тамамлаған. Был хаҡта, төбәктең Ауыл хужалығын консультациялау үҙәге мәғлүмәттәренә таянып, БР Ауыл хужалығы министрлығының матбуғат хеҙмәте хәбәр итә.
Ужым культураларын һәм күп йыллыҡ үләндәрҙе өҫтәмә туҡландырыу дауам итә. Был эш республика баҫыуҙарында 61 (202,1 мең гектар) һәм 48 (80,7 мең гектар) процентҡа үтәлгән.


text:
Баш ҡалала йәшәүселәр эш биреүсегә һәм хеҙмәт хаҡын «конвертта» алыуға зарлана аласаҡ
ӨФӨ, 2015 йыл, 15 июль. /«Башинформ» мәғлүмәт агентлығы, Артур Басиров/.
Баш ҡалала йәшәүселәр эш биреүсегә һәм хеҙмәт хаҡын «конвертта» алыуға зарлана аласаҡ. 16 июлдә Рәсәй Президентының республикалағы ҡабул итеү бүлмәһендә хеҙмәт ҡануниәтен үтәү, хеҙмәт килешеүҙәре төҙөү һәм тарҡатыу, эш, ял ваҡыты, хеҙмәткә түләү мәсьәләләре буйынса граждандар менән осрашыу ойошторола. Сараны төбәктәге Дәүләт хеҙмәт инспекцияһының бүлек етәксеһе Эльвира Бәхтизина уҙғара.
Осрашыу көндөҙгө сәғәт 2-лә башлана. Адресы: Цюрупа урамы, 100. Теркәлеү өсөн бер сәғәт алдан килергә кәрәк.


text:
Психология
Психологияның өйрәнеү даирәһе булып психика тора, өлөшләтә ҡылыҡты өйрәнеү аша булдырыла. Фәнни методтарға нигеҙләнеп, психология дөйөм принциптарҙы аныҡлау һәм конкрет осраҡтарҙы өйрәнеү кеүек, туранан-тура маҡсаты булып индивидты һәм төркөмдәрҙе аңлау, ошоларҙың күбеһе, һөҙөмтә булараҡ, йәмғиәткә файҙа килтереүгә йүнәлтелгән. Был өлкәлә профессианаль практикты йәки ғилми өйрәнеүсене психолог тип атайҙар, һәм шулай уҡ социолог, ҡылыҡтар өйрәнеүсе ғалим, йәки когнитив ғалим тип классификацияланыла. Психологтар индивидуаль һәм социаль ҡылыҡ, психик функцияларҙы аңларға тырышалар, һәм шулай уҡ когнитив функциялар (төшөнөү функциялар, йәки икенселәй, белеп кисереү функциялары) һәм ҡылыҡ нигеҙҙәрендә ятыусы физиологик һәм нейробиологик процесстарҙы өйрәнәләр.
Этимология[үҙгәртергә | вики-тексты үҙгәртергә]
Психология һүҙе һүҙмә-һүҙ итеп әйткәндә «йәнде өйрәнеү»ҙе аңлата (ψuxή, psukhē, «һулыш алыу»ҙы аңлата, «йән» йәки «йән эйәһе», һәм, λoYoς — логос, «өйрәнеү» йәки «тикшереү» тип тәржемә ителә). Psychologia тигән латынь һүҙен беренсе тапҡыр хорват гуманисы һәм латинисы Marko Marulić үҙенең Psichiologia de ratione animae humanae исемле китабында 15 быуат аҙағы 16 быуат башында ҡулланған.


text:
Республика Президенты: «Быйыл 1300 ветеран һәм уларҙың тол ҡатындары торлаҡ менән тәьмин ителәсәк»Фото: Олег Яровиков
Республика Президенты: «Быйыл 1300 ветеран һәм уларҙың тол ҡатындары торлаҡ менән тәьмин ителәсәк»
Республика Президенты: «Быйыл 1300 ветеран һәм уларҙың тол ҡатындары торлаҡ менән тәьмин ителәсәк»Фото: Олег Яровиков
— Беҙҙең ветерандар уңайлы шарттарҙа йәшәһен өсөн барыһын да эшләргә тейешбеҙ. Һуңғы өс йыл эсендә 7 меңдән ашыу ветеран һәм уларҙың тол ҡатындары торлаҡ шарттарын яҡшыртты. Быйыл йәнә 1300 кеше торлаҡ менән тәьмин ителәсәк, — тине Башҡортостан Президенты, Еңеүгә 68 йыл тулыу айҡанлы ойошторолған тантаналы сарала сығыш яһап.
Республика етәксеһе билдәләүенсә, ветерандарға сифатлы медицина ярҙамы күрһәтелергә тейеш.
— Яҡын арала Республика һуғыш ветерандары клиник госпиталенең яңы дауалау корпусын төҙөү планлаштырыла, — тип һөйләне Рөстәм Хәмитов.
Төбәк башлығы һүҙҙәренсә, еңеү яулаған кешеләрҙең проблемалары һәр ваҡыт һөҙөмтәле һәм ваҡытында хәл ителһен өсөн, республика етәкселеге артабан да тырышып эшләйәсәк.
— Был эштә Башҡортостан Республикаһының һуғыш, хеҙмәт, Ҡораллы Көстәр һәм хоҡуҡ һаҡлау органдары ветерандары ойошмаһы беҙгә ҙур ярҙам күрһәтә. Ойошмаға былтыр 25 йыл тулды. Беҙ артабан да ветерандар ойошмалары менән тығыҙ бәйләнештә буласаҡбыҙ, уларҙың эшмәкәрлегенә һәр яҡлап ярҙам күрһәтәсәкбеҙ, — тип ышандырҙы Рөстәм Хәмитов.


text:
Төбәктә туғыҙ балаға «сусҡа киҙеүе» диагнозы ҡуйылған Фото: Олег Яровиков
Төбәктә туғыҙ балаға «сусҡа киҙеүе» диагнозы ҡуйылған
Төбәктә туғыҙ балаға «сусҡа киҙеүе» диагнозы ҡуйылған Фото: Олег Яровиков
ӨФӨ, 2016 йыл, 28 ғинуар. /«Башинформ» мәғлүмәт агентлығы, Эльмира Сабирова/.
Башҡортостанда 20 сирлегә «сусҡа киҙеүе» диагнозы ҡуйылған, улар араһында туғыҙ бала бар. Ауырыусылар Өфөлә, Учалыла, Белоретта, Күмертауҙа йәшәй. Бөгөнгө көндә бөтә пациенттар ҙа дауаланыу үтә. Дүртәүһенең хәле уртаса ауырлыҡта, ҡалғандарыныҡы ҡәнәғәтләнерлек, тип хәбәр итте матбуғат конференцияһында Башҡортостан һаулыҡ һаҡлау министры урынбаҫары Эльза Сыртланова.
Эпидемия февраль айында көтөлә. Әммә «Нисә кеше сирләйәсәк?» тигән һорауға бер кем дә аныҡ ҡына яуап бирә алмай. Министр урынбаҫары билдәләүенсә, республика бындай хәлгә әҙер: вирусҡа ҡаршы кәрәкле препараттар һатып алынған, стационарҙарҙа ай ярымға етерлек дарыуҙар, пневмония менән сирләгән пациенттарға медицина ярҙамы күрһәтеү өсөн ҡорамалдар бар.
«Стационарҙарҙа грипп менән сирләмәһендәр өсөн уҙған аҙнала дауалау учреждениеларына сикләү режимын индерергә тәҡдим иттек, — тине Эльза Сыртланова. — Беҙ АH1N1 киҙеүенә ҡаршы нисек көрәшергә кәрәклеген беләбеҙ, сөнки 2009 йылда республикала бик күп кеше ауырыны. Әлеге ваҡытта 1,5 мең койка-урын булдырылған. Кәрәк булһа, уларҙың һанын 3,5 меңгә еткерергә әҙербеҙ».
Башҡортостан буйынса Роспотребнадзор белгестәре әйтеүенсә, 70 кешелә «сусҡа киҙеүе»нең билдәләре асыҡланған, әммә 20-һендә генә ошо сир раҫланған.
Киҫкен респиратор вируслы инфекция, грипп буйынса эпидемик сик артмаған, ул 15 проценттан да түбәнерәк, ләкин ауырыусылар күбәйә.
Көҙ көнө республикала йәшәүсе 1 миллион 169 мең кеше прививка яһатҡан. Был — халыҡтың 29 проценты. Әйткәндәй, әлеге көндә «сусҡа киҙеүе» диагнозы менән дауаханала ятҡан пациенттарҙың береһенә лә прививка яһалмаған.


text:
Аҙна аҙағынаса Башҡортостанда эҫе һауа торошо һаҡланасаҡ
Ағымдағы аҙна аҙағынаса Башҡортостанда эҫе һауа торошо һаҡланасаҡ: көндөҙ – 28-33 градус, төндә 10-17 градус йылы буласаҡ.
Рәсәй Гидрометеорология үҙәгенән хәбәр итеүҙәренсә, яуым-төшөм был көндәрҙә республиканың күпселек райондарында көтөлмәй. Ел көньяҡтан, көньяҡ-көнбайыштан талғын.
Волга буйы федераль округының ҡайһы бер төбәктәрендә синоптиктар янғын хәүефлелегенең юғары булыуын күҙаллай. Шулай итеп, 17 июндә Ырымбур өлкәһендә һәм Татарстандың көнбайыш төбәктәрендә юғары, урыны менән ғәҙәттән тыш янғын хәүефлелеге күҙаллана.


text:
Башҡортостан халҡы Яңы йылды ҡаршыларға әҙерләнә
ӨФӨ, 2014 йыл, 31 декабрь. /«Башинформ» мәғлүмәт агентлығы, Арина Рәхимҡолова/.
Башҡортостан халҡы бөгөн төндә Яңы йылды ҡаршыларға әҙерләнә. Рәсәй халҡының күбеһе уны йылдың төп байрамы тип иҫәпләй.
Яңы йылды байрам итеү традицияһы сама менән беҙҙең эраға тиклем өс меңенсе йылда Месопотамияла барлыҡҡа килгән. Байрамды март аҙағында, Тигрҙа һәм Ефратта һыу ташҡас, һәм ер эштәре башланғас билдәләгәндәр. Йылдың тәүге 12 көнөндә Месопотамияла карнавалдар, маскарадтар уҙғарылған.
Аҡрынлап Яңы йылды үткәреү киң ҡолас ала. Вавилонда пленда булған иудейҙар ошо традицияны үҙләштерә. Артабан байрам гректарға, гректарҙан Көнбайыш Европа халыҡтарына күсә.
Юлий Цезарь календарға үҙгәрештәр индергәндән һуң ғинуарҙың беренсе көнө яңы йылдың тәүге көнө тип иҫәпләнә башлай. Яңы йыл менән бер рәттән Раштыуа ла билдәләнә. Ул беҙҙең эраның икенсе быуатында Рим империяһында барлыҡҡа килгән. Ваҡыты буйынса тәүҙә Раштыуа икенсе дини байрам — Керәшенгә тап килгән. Улар бер көндә билдәләнгән. Ләкин IV быуатта уҡ Көнбайыш Европа илдәрендә Раштыуаны байрам итеү 25 декабргә күсерелгән. Был көндө Рим империяһында Сатурн аллаһы хөрмәтенә мәжүси байрамды билдәләү ҡабул ителгән булған. Аҡрынлап мәжүсилек традицияһы актуаллеген юғалта һәм Раштыуа байрамына алыштырыла. Беҙҙең көндәрҙә лә христиан илдәренең күбеһендә Раштыуа байрамын 25 декабрҙә билдәләйҙәр.
Оҙаҡ ваҡыт дауамында Яңы йыл күп халыҡтарҙа билдәләнмәгән, йәки Раштыуа менән бергә үткәрелгән. Ҡайһы бер илдәрҙә ул бөтөнләй тыйылған булған, Шотландияла, мәҫәлән, әле һаман Яңы йылды һәм Раштыуаны байрам итмәйҙәр.
Яңы йыл байрамы Көнбайыш Европала — 16 быуаттың һуңында, Көнсығыш Европала 17-18 быуаттарҙа үҙ аллы байрам булараҡ билдәләнә башлай.
Рәсәйҙә Яңы йылды байрам итеү традицияһына Петр I нигеҙ һала. Әммә ул ваҡытта ошо яңы байрамдарҙы дворяндар ғына билдәләгән. Ваҡыт үтеү менән ул дөйөм халыҡ байрамына әүерелгән.
1917 йылда Совет власы Раштыуа менән бер рәттән Яңы йылды ла байрам итеүҙе тыя. Был байрам 1930 йылдарҙа ғына кире әйләнеп ҡайта. Бөгөнгө көндә Яңы йыл постсовет киңлегендә иң популяр байрамдарҙан һанала.


text:
Фото:
Ллой Болл «Ижтимағи электрон гәзит» уҡыусыларының һорауҙарына яуап бирә
Фото:
Ошо минуттарҙа «Ижтимағи электрон гәзит» сайтында был миҙгелдә Өфөнөң «Урал» командаһы өсөн сығыш яһаусы легендар волейболсы Ллой Боллдың онлайн-конференцияһы бара.
Донъялағы иң яҡшы волейболсыларҙың береһе, олимпия чемпионы, АҠШ йыйылма командаһы составында дүрт Олимпиада уйынында ҡатнашыусы, Рәсәй, Италия, Греция чемпионы, Рәсәй чемпионатындағы иң титуллы уйынсы, ағымдағы миҙгелдә чемпионаттың иң яҡшы уйынсыһы уҡыусыларҙың һорауҙарына яуап бирә. Онлайн-аралашыу, ғәҙәттәгесә, бер сәғәт дауамында барасаҡ. Ллой Болл рус телендә һөйләшмәй, шуға күрә уға тәржемәсе ярҙам итәсәк.
Ллой Боллға www.i-gazeta.com сайтына ингән һәр кеше һорау бирә ала. Бының өсөн «Ижтимағи электрон гәзит» сайтының баш битендә «Урал» лидеры Ллой Болл менән онлайн-конференция» бүлегендәге тейешле форманы тултырырға кәрәк. Һорауығыҙ «Ижтимағи электрон гәзит» сайтында ҡабул ителгән ҡағиҙәләргә ярашлы формалаштырылған булырға тейеш.
Онлайн «Башинформсвязь» асыҡ акционерҙар йәмғиәтенең техник ярҙамында бойомға ашырыла . Онлайн-конференцияларҙан видеоотчеттарҙы «Онлайн-конференциялар архивы» бүлегендә лә ҡарарға мөмкин.


text:
Фото:
Нөгөштә наркотиктарҙы һүрәттәр һәм бейеүҙәр менән еңәләр
Фото:
Наркоконтролдең төп бурыстары — наркомафия менән көрәшергә генә түгел, йәштәр араһында ҙур профилактик эштәр ҙә алып барырға. Мәләүез районының Нөгөш ауылында республика ведомствоһы хеҙмәткәрҙәре БР Йәштәр сәйәсәте һәм спорт министрлығы һәм «Салауатнефтеоргсинтез» асыҡ акционерҙар йәмғиәте менән бергә «Сәләмәтлек маршруты» акцияһын ойошторҙо.
Белгестәр балаларҙы өс төркөмгә бүлде: кемдер бейеү майҙанында ҡалды, кемдер спортзалға йүнәлде, ә ҡалғандар эксперименталь ижади лаборатория булдырҙы. «Е-данс» студияһы заманса бейеү буйынса мастер-класс үткәрҙе, махсус тәғәйенләнеш отряды егеттәре балаларҙы һаҡланыу алымдарына өйрәтте, ә ижади майҙансыҡта психологтар балаларға, күҙ алдарына килтереп, ҡағыҙҙа бәхетле тормошто һүрәтләргә тәҡдим итте. Һәм, әлбиттә, был тормошта наркотиктарға урын юҡ ине.


text:
Фото:
Өфөнөң йәмәғәт туҡланыу предприятиелары «Башҡорт милли кухняһы – республика байлығы» фестивалендә ҡатнаша
Фото:
Республика Йылы һәм III Бөтә донъя башҡорттары ҡоролтайы сиктәрендә Өфөнөң алдынғы йәмәғәт туҡланыу предприятиелары «Башҡорт милли кухняһы – республика байлығы» фестивален үткәрә. Сарала Өфөнөң ете районынан бөтәһе 80-гә яҡын туҡланыу индустрияһы предприятиелары ҡатнаша. Фестивалдең ойоштороусыһы — БР Эшҡыуарлыҡ һәм сауҙа буйынса дәүләт комитеты.
Фестивалдә ҡатнашыусылар араһында – төрлө милекселек формаһындағы предприятиелар: дәүләт учреждениелары һәм акционерҙар йәмғиәттәренең ашханалары, кафе, ресторандар, трактирҙар һәм бистро. Иң билдәлеләрҙән «Пышка» компаниялары төркөмө бүлексәләре, шул иҫәптән уның «Башҡорт кухняһы йорто», «Айтон», «Аҡбуҙат», «Шаляпин», «Портофино», «Тропикана», «Сауле» ресторандары, «Сани», «Амбар», «Ёлки-палки» трактирҙары, «Лидо на Пушкина», «Иҫке Өфө», «Ҡариҙел», «Лесное», «Мокко», «Атриум» кафелары, «Гүзәл» ашханаһы, «Шахерезада» һәм башҡалар. Уларҙың күбеһе башҡорт аштарын 1 июндән башлап көн һайын тәҡдим итә. Халыҡ араһында сәк-сәк, ғөбәҙиә, ваҡ бәлеш, туҡмас, бауырһаҡ һәм башҡа продукция ҙур һорау менән файҙалана.
Хәтерегеҙгә төшөрәбеҙ, III Бөтә донъя башҡорттары ҡоролтайы алдынан республиканың бар район һәм ҡалаларында туҡланыу индустрияһы предприятиелары менән башҡорт кухняһы көндәрен, аҙналығын, декадаһын үткәреү планлаштырылған. Башланғыс һәм урта белем биреү учреждениелары, сәнәғәт предприятиелары ашханалары, киң ҡулланылыштағы селтәр объекттары башҡорт аш-һыуының һәм ризыҡтарының киң ассортиментын тәҡдим итәсәк. Сауҙа, йәмәғәт туҡланыу һәм көнкүреш хеҙмәтләндереү предприятиелары витриналары һәм фасадтарын биҙәүҙә Бөтә донъя башҡорттары ҡоролтайының рәсми раҫланған эмблемаһы, эске һәм тышҡы тематик реклама ҡулланыла.
Республика халҡын һәм ҡунаҡтарын юғары квалификациялы оҫталар әҙерләгән башҡорт аш-һыуынан ауыҙ итергә саҡыралар.


text:
Фото:
Рөстәм Хәмитов Рәсәй Президентының Волга буйы федераль округындағы тулы хоҡуҡлы вәкиле ҡарамағындағы Совет ултырышында ҡатнашты
Фото:
9 декабрҙә Йошкар-Ола ҡалаһында (Марий Иле Республикаһы) Башҡортостан Президенты Рөстәм Хәмитов «Волга буйы федераль округы төбәктәрендә йәмәғәт хәүефһеҙлеген тәьмин итеү тураһында» мәсьәләһе буйынса Рәсәй Президентының Волга буйы федераль округындағы тулы хоҡуҡлы вәкиле ҡарамағындағы Совет ултырышында ҡатнашты, тип хәбәр иттеләр төбәк башлығының матбуғат хеҙмәтенән.
Ултырыш ил башлығының Волга буйы федераль округындағы тулы хоҡуҡлы вәкиле Григорий Рапота рәйеслегендә үтте. Унда шулай уҡ Совет ағзалары – төбәк губернаторҙары, баш федераль инспекторҙар, федераль һәм төбәк министрлыҡтар һәм ведомстволар вәкилдәре ҡатнашты.
Кәңәшмә башында Григорий Рапота социологик тикшеренеүҙәр мәғлүмәттәре менән таныштырҙы, уларға ярашлы Рәсәйҙә йәшәгән һорау алыуҙа ҡатнашыусыларҙың 49,9 проценты урамда үҙҙәрен тулыһынса яҡланған тип һанамай, 40 проценттан ашыуы – хоҡуҡ һаҡлау органдары эшен кире баһалай. Тулы хоҡуҡлы вәкил һүҙҙәренсә, был хәлде үҙгәртергә кәрәк һәм бының өсөн, тәү сиратта, йәмәғәт хәүефһеҙлеген тәьмин итеүгә мөнәсәбәтте ҡырҡа үҙгәртеү зарур.


text:
Бөгөн Башҡортостанда 45 градусҡа тиклем иң һыуыҡ көн һәм төн
Бөгөн Башҡортостанда иң һыуыҡ көн һәм тағы ла, үткән төндәге кеүек, иң һыуыҡ төн, айырым райондарҙа минус 44-45 градусҡа тиклем һыуыҡ буласаҡ.
— Бөтә беҙҙең күҙаллауҙар тулыһынса тап килде. Бөгөн республикала һауа температураһы 35-36 градус һыуыҡ, Өфөлә – 30-31 тәшкил итәсәк, Башҡортостандың баш ҡалаһында саҡ ҡына йылыраҡ, тотош төбәк буйынса төндә – 33 градустан алып 36 градусҡа тиклем һыуыҡ булды, — тип хәбәр итте «Башинформ» агентлығына Башгидрометтың баш синоптигы Анна Козаева.
Ял көндәрендә һауа температураһы бер аҙ күтәреләсәк, тик күпкә түгел. Һыуыҡ һауа торошо һаҡланасаҡ, «тик сатлама һыуыҡтар ғына сигенәсәк».
— Әгәр бөгөн республика буйынса төндә айырым райондарҙа 44-45 градус һыуыҡ булһа, артабанғы көндәрҙә температура яҡынса биш-ете градусҡа күтәреләсәк, — тип белдерҙе Анна Козаева. — шәмбе-йәкшәмбелә, 1 һәм 2 февралдә, өҫтөнлөк иткән температура Башҡортостанда төндә – минус 25-30 градус, айырым райондарҙа 35-40 буласаҡ. Был айырыуса республиканың төньяҡ-көнсығышы һәм көнсығышы. Көндөҙ һауа температураһы бик «сағыу» — 23-28 градус сигендә, урыны менән 33 градусҡа тиклем һыуыҡ.
Шәмбе, 1 февралдә, синоптиктар бер аҙ ҡар яуыуын күҙаллай, бигерәк тә республиканың төньяҡ-көнбайыш өлөшөндә.


text:
Башҡортостан халҡының яртыһына республика башлығы вазифаһының нисек аталыуы үтә мөһим түгел
Башҡортостан башлығы вазифаһының нисек аталыуы буйынса республика халҡы фекерҙәре ҡап яртыға бүленде.
Был турала октябрҙә БР Фәндәр академияһының Ижтимағи-сәйәси һәм хоҡуҡи тикшеренеүҙәр институты менән үткәрелгән «Башҡортостан Республикаһының ижтимағи-сәйәси һәм иҡтисади үҫеше» тип аталған социологик тикшеренеүҙәр һөҙөмтәләре һөйләй.
«Республика башлығы вазифаһының нисек аталыуы һеҙҙең өсөн мөһимме?» тигән һорауға яуап биреп, респонденттарҙың 53 проценты был мәсьәләнең «принципиаль булмауын» билдәләне йәки яуап бирергә ҡыйынһынды. Шул уҡ мәлдә һорауға яуап биргәндәрҙең 47 проценты, «Башҡортостан Республикаһы Президенты ғына Башҡортостан башлығы була ала», тип белдерҙе. Атап әйткәндә, өфөлөләрҙең 35,4 проценты һәм республиканың башҡа ҡалаларынан респонденттарҙың 42,9 проценты һәм ауылдарҙа йәшәгән граждандарҙың 56,7 проценты шулай уйлай.
Социологик тикшеренеүҙә Башҡортостан ҡалалары һәм райондарынан 18-70 йәштәге меңдән ашыу кеше ҡатнашты.


text:
Октябрҙә төбәк халҡын өҫтәмә ике ял көнө көтә
ӨФӨ, 2014 йыл, 10 сентябрь. /«Башинформ» мәғлүмәт агентлығы, Екатерина Соколова/.
Октябрҙә Башҡортостан халҡы ике көнгә күберәк ял итәсәк. Республика Хөкүмәте тарафынан 4 октябрь Ҡорбан байрамы менән бәйле эшләмәгән көн тип иғлан ителгән, ә 11 октябрҙә Республика көнө билдәләнә. Быйыл был көндәр шәмбегә тура килә.
Тимәк, шәмбе 4 октябрҙән ял көнө дүшәмбе 6 октябргә күсерелә, шәмбе 11 октябрҙән – дүшәмбе 13 октябргә. 3-сө һәм 10 октябрҙә эш оҙайлығы бер сәғәткә ҡыҫҡара.


text:
400-ҙән ашыу медицина хеҙмәткәре хеҙмәтте һаҡлау буйынса уҡыу үтте
Өфө дауалау-профилактика учреждениеларының 400-ҙән ашыу хеҙмәткәре хеҙмәтте һаҡлау буйынса уҡыу үтте. БР Профсоюздар федерацияһы матбуғат хеҙмәтенән хәбәр итеүҙәренсә, был мәғлүмәттәр Өфө һаулыҡ һаҡлау хеҙмәткәрҙәре профсоюзы ҡала комитетының IX отчет-һайлау конференцияһында килтерелде.
Конференция барышында профсоюз ҡала комитетының һуңғы биш йылдағы эшенә йомғаҡ яһалды. Был ваҡыт эсендә Өфөлә 41 профсоюз ағзаһына өҙлөкһөҙ эш стажы аяҡҡа баҫтырылған, 42 медицина хеҙмәткәренә пенсия алыуҙа ярҙам күрһәтелгән.
Ошо уҡ осорҙа 177 һаулыҡ һаҡлау хеҙмәткәре торлаҡ шарттарын яҡшырта алған, шуларҙан 118 кеше социаль һәм хеҙмәт урынынан торлаҡ алған. Бынан тыш, йыл һайын ҡаланың дауалау-профилактика учреждениелары профкомдары тармаҡ хеҙмәткәрҙәренең 1800 балаһын сәләмәтләндереүгә ебәрә.
Бөгөн, ҡатмарлы социаль-иҡтисади шарттарҙа эшләүгә ҡарамаҫтан, ҡала профсоюз комитеты үҙ ағзалары һанын һаҡлай алған. Уның составына, дөйөм алғанда, 19157 кешене берләштергән 58 ойошма инә.


text:
Республика медиктары — бөтә Рәсәй табиптар конкурсында иң яҡшыларыФото: Һаулыҡ һаҡлау министрлығы сайтынан
Республика медиктары — бөтә Рәсәй табиптар конкурсында иң яҡшылары
Республика медиктары — бөтә Рәсәй табиптар конкурсында иң яҡшыларыФото: Һаулыҡ һаҡлау министрлығы сайтынан
ӨФӨ, 2016 йыл, 21 июнь. /«Башинформ» мәғлүмәт агентлығы, Эльмира Сабирова/.
Башҡортостан табиптары бөтә Рәсәй табиптар конкурсында иң яҡшылары тип танылды. Быйыл ул 36 номинация буйынса уҙғарылды. Илдең 66 төбәгенән һәм алты федераль ведомствонан бөтәһе 658 эш ҡаралды, тип хәбәр иттеләр Башҡортостан Һаулыҡ һаҡлау министрлығының матбуғат хеҙмәтендә.
«Иң яҡшы психиатр» номинацияһында беренсе урынға 1-се республика клиник психиатрия дауаханаһының баш табибы урынбаҫары, табип-психиатр Наталья Тулбаева лайыҡ булды. Иң яҡшы терапевт тип Башҡорт дәүләт медицина университеты клиникаһының 2-се терапия бүлексәһе мөдире, табип-терапевт Виктор Лузин танылды. «Иң яҡшы кардиолог» номинацияһында икенсе урынды Өфөләге 13-сө ҡала клиник дауаханаһының 2-се кардиология бүлексәһе мөдире, табип-кардиолог Аэлита Губаева алды. «Махсус номинация»ла Республика балалар клиник дауаханаһының яңаҡ-бит хирургияһы бүлексәһе мөдире, яңаҡ-бит хирургы Наил Дәүләтшин икенсе урын яуланы.
«Башинформ» агентлығы хәбәр иткәнсә, шулай уҡ Артем Неудачин етәкселегендәге табиптар төркөмө «Булмыш» премияһы лауреаты исемен алды. Медиктар «Кеше ғүмерен ҡотҡарған уникаль операция яһаған өсөн» номинацияһында наградаларға лайыҡ булды.


text:
2012 йылда Өфөлә «Ҙур химия» II Халыҡ-ара форумы үтәсәк
Башҡортостан Республикаһы Президенты Рөстәм Хәмитов бойороғона ярашлы 2012 йылдың 19-20 майында Өфөлә «Ҙур химия» II Халыҡ-ара форумы үтәсәк. Сараға Рәсәйҙең, БДБ илдәре һәм алыҫ сит илдәрҙең эре химия предприятиелары етәкселәре саҡырыласаҡ, тип хәбәр итә республика башлығының матбуғат хеҙмәте.
«Ҙур химия» Халыҡ-ара инвестиция форумы республикала тәүге тапҡыр Башҡортостан Президенты Рөстәм Хәмитов башланғысы менән 2011 йылдың 27-28 майында үткәрелде. Республика башлығы форум һөҙөмтәләрен юғары баһаланы һәм уны даими үткәрергә тәҡдим итте.


text:
Фото:
Башҡортостан Президенты Дуҫлыҡ монументына сәскәләр һалды
Фото:
Рәсәй көнө сиктәрендә Өфөлә Дуҫлыҡ монументына сәскәләр һалыу тантанаһы үтте, унда республика етәкселеге – Башҡортостан Президенты Рөстәм Хәмитов, БР Дәүләт Йыйылышы — Ҡоролтай Рәйесе Константин Толкачев һәм республика Хөкүмәте Премьер-министры Азамат Илембәтов ҡатнашты.
Тантанала йәнә Башҡортостандың дәүләт власы органдары етәкселәре, Өфө ҡалаһы ҡала округы хакимиәте башлығы Ирек Ялалов һәм башҡа рәсми кешеләр ҙә булды.
Дуҫлыҡ монументы Башҡортостандың үҙ ирке менән Рәсәй составына инеүенә 400 йыл тулыуға ҡарата төҙөлгән. Өфөлә Рәсәй һәм Башҡортостан Республикаһы көндәрен ошо һәйкәлгә сәскәләр һалыуҙан башлау күптән матур йолаға әүерелгән.


text:
Федераль монополияға ҡаршы хеҙмәт сауҙа селтәрҙәрен тикшерә
1 февралдән көсөнә ингән сауҙа тураһындағы яңы законға ярашлы, Федераль монополияға ҡаршы хеҙмәт сауҙа селтәрҙәрен котролләүгә өҫтәмә вәкәләттәр алды.
Сауҙа тураһындағы закон Рәсәй Федерацияһы субъектында, муниципаль районда йәки ҡала округында өлөшө 25 проценттан ашҡан сауҙа селтәрҙәре (ритейлерҙар) үҫешенә ҡаршы сыға. Был сикләүҙең конкурентлыҡ һөҙөмтәһендә, антимонополистар иҫәпләүенсә, сауҙа селтәрҙәре артабан горизонталь үҫешергә тейеш.
Был ҡануниәт нормаһын ғәмәлғә ашырыу өсөн Федераль хеҙмәт баҙарҙа хужалыҡ итеүсе субъекттар өлөшөн иҫәпләп сығарыу методикаһын әҙерләгән. Ведомствола аңлатыуҙарынса, методика айырым төбәктәге берәмләп һатыу күләме тураһындағы Росстат мәғлүмәте менән ошо уҡ географик сиктәрҙәге билдәле сауҙа селтәре әйләнеше тураһындағы отчеттарын сағыштырыуға нигеҙләнгән.
Бынан тыш, вазифаһына ярашлы ҡыҙыҡһынған кешегә ритейлерҙар тауар менән тәьмин итеүсе контрагенттарҙы һайлап алыу шарты хаҡында мәғлүмәт бирергә тейеш. Тауар менән тәьмин итеүселәрҙе дискриминациялауға тауарҙы реализациялаған өсөн селтәрҙәге хеҙмәткәрҙәргә бонустар түләүҙе тыйған нормалар ҙа булышлыҡ итә.
Ритейлерҙарҙың әле ваҡыты бар. Закон эшмәкәрлекте яңы талаптарға ярашлы яйға һалыуға 80 көн ваҡыт бирә.
Федераль антимонополистик хеҙмәт етәксеһе Игорь Артемьев әйтеүенсә, йәйгә тиклем ведомство санкциялар менән артыҡ мауыҡмаҫҡа һәм сауҙа тураһындағы яңы законды боҙоусыларға етди язалар бирмәҫкә тырышасаҡ.


text:
Өфөнөң вакансиялар банкы тулыланыуын дауам итә
Бер аҙна эсендә Өфөнөң вакансиялар банкы яҡынса 1300 берәмеккә тулыланды. Бөгөн унда 11 меңгә яҡын буш эш урыны иҫәпләнә. Шул уҡ ваҡытта ғинуар башында баш ҡаланың вакансиялар банкында йәмғеһе 8100 берәмек булған, тип хәбәр иттеләр «Башинформ» агентлығына Өфөнөң Халыҡ мәшғүллеге үҙәгенән.
Бер вокантлы урынға Өфөлә бер кешенән дә әҙерәк тура килә. Көсөргәнешлек коэффициенты ҡалала әлеге ваҡытта 0,84 тәшкил итә.
Өфөнөң халыҡ мәшғүллеге хеҙмәтендә 8600-ҙән ашыу кеше иҫәптә тора, уларҙың 8 меңе эшһеҙлек буйынса пособие ала. Эшһеҙлек кимәле баш ҡалала әлегә 1,56 процентҡа тиң.
Баш ҡаланың Хеҙмәт биржаһында бөгөнгө көндә йәмғеһе 9250-нән ашыу кеше иҫәптә тора.


text:
Төбәктә пар ерҙәрҙе эшкәртеү 58 процентҡа үтәлгән
Башҡортостанда пар ерҙәрҙе эшкәртеү 193,5 мең гектарҙа башҡарылған, ул пландан 58 процент тәшкил итә, тип хәбәр иттеләр республика Ауыл хужалығы министрлығының матбуғат хеҙмәтенән.
Тулыһынса был эште Ауырғазы, Бөрйән, Илеш, Мәләүез, Миәкә һәм Стәрлетамаҡ райондары хужалыҡтары тамамлаған. Дүрт районда – Дәүләкән, Ғафури, Шишмә һәм Саҡмағошта план 90 проценттан күберәккә үтәлгән.
Иҫегеҙгә төшөрәбеҙ, парҙарҙы эшкәртеү хәҙер сәсеүҙәрҙе ҡарау һәм мал аҙығы әҙерләү менән бер рәттән баҫыу эштәренең мөһим өлөшө булып тора.


text:
Фото:
Башҡортостандан «Йыл табибы» бөтә Рәсәй премияһына номинанттарҙың барыһы ла уның лауреаты булды
Фото:
Көн элгәре Мәскәүҙә «Иң яҡшы йыл табибы» бөтә Рәсәй премияһын тапшырыу тантанаһы үтте, унда Башҡортостандың бер юлы ике медигы илебеҙҙең иң яҡшы докторҙары иҫәбендә тип билдәләнде.
«Рәсәйҙең иң яҡшы онкологы» номинацияһында Республика клиник онкология диспансеры табибы Гүзәл Батталова еңде. Илдең иң яҡшы табибы-педиатры исемен Октябрьскийҙан Ҡала балалар дауаханаһының медик-социаль ярҙам бүлеге мөдире Альбина Мағанова яуланы.
Бөтә Рәсәй конкурсы тарихында бығаса бер төбәктән бер юлы ике табиптың беренсе премияны алғаны булмаған. Шуныһы ҡыуаныслы – республиканан премияға дүрт кеше дәғүә иткән, һәм шуларҙың барыһы ла лауреат булған. Шулай итеп, «Иң яҡшы Рәсәй медицина учреждениеһы етәксеһе» номинацияһында Дүртөйлө Үҙәк район дауаханаһы баш табибы Рәшит Мостафин тәҡдим ителгән ине. Үҙенең номинацияһында ул өсөнсө урынға лайыҡ булған.
Республиканың йәнә бер вәкиле — Республика туберкулез диспансерының баш табибы урынбаҫары Клим Ғиләжетдинов «Рәсәйҙең иң яҡшы фтизиатры» номинацияһында икенсе урында.
Илебеҙҙең иң яҡшы табиптары рухи ҡәнәғәтләнеүҙән тыш, тәүге тапҡыр матди ярҙам – ярты миллион һум күләмендә премия аласаҡ - Рәсәй Һаулыҡ һаҡлау һәм социаль үҫеш министрлығы ҡарары был. Һәр номинацияла икенсе урын өсөн 300 мең тейешле, ә өсөнсө урынға – 200 мең һум.
«Иң яҡшы йыл табибы» бөтә Рәсәй премияһы 2001 йылдан алып тапшырыла. Конкурс өс этапҡа бүленгән: тәүҙә кандидатуралар медицина учреждениеларының хеҙмәт коллективтары менән тәҡдим ителә. Артабан тәғәйенләнеше буйынса ҡатнашыусыларҙың конкурс эштәрен Рәсәй Федерацияһы субъекттарының һаулыҡ һаҡлау идаралығы органдары комиссияһы йәки башҡарма властың федераль органдары, шул иҫәптән, федераль хеҙмәттәр йәки агентлыҡтар ҡарай. Өсөнсө этапта Мәскәүҙәге Үҙәк конкурс комиссияһы вәкилдәре үҙ баһаһын бирә.
Комиссия составында – Рәсәй Һаулыҡ һаҡлау һәм социаль үҫеш министрлығының баш белгестәре, Рәсәй парламенты вәкилдәре, Рәсәй медицина фәндәре академияһы академиктары, алдынғы фәнни-тикшеренеү институттары етәкселәре, һаулыҡ һаҡлауҙы ойоштороусылар, йәмәғәт ойошмалары ағзалары. Уны Рәсәй Һаулыҡ һаҡлау һәм социаль үҫеш министрлығы башлығы Татьяна Голикова етәкләй.
2010 йылдан алып «Иң яҡшы йыл табибы» премияһы хөкүмәт сараһы статусын алды.


text:
Өфөлә юлға яңы типтағы ҡатнашма һалына
Өфөлә юлға түшәү өсөн яңы типтағы ҡатнашма — тиҙ туҙмай торған ҡырсынташ-мастика асфальтбетон — ҡулланыла башланы. Хәҙер уны Салауат Юлаев проспектында юл төҙөгәндә һәм ремонтлағанда һынайҙар.
Өфө ҡалаһы ҡала округы хакимиәтенең Коммуналь хужалыҡ һәм төҙөкләндереү идаралығы начальнигы Владимир Чернов фекеренсә, юл япмаһының сифаты асфальтбетон түшәлгән ерҙе файҙаланыуға ла бәйләнгән. Юлдың хеҙмәт итеү срогын арттырыусы ҡырсынташ яҡшы нигеҙ булып тора.
Владимир Чернов әйтеүенсә, быйыл соҡорҙарҙы ремонтлауға средстволар былтырғыға ҡарағанда 30-40 процентҡа кәмерәк тотонолған. Быға 2008 йылдың йәйендә төп магистралдәрҙә сифатлы капиталь ремонт үткәреү һөҙөмтәһендә өлгәшелгән.


text:
Башҡортостан делегацияһы Беларусь Республикаһына бара
Иртәгә, 16 июндә, Башҡортостан Республикаһының рәсми делегацияһы Беларусь Республикаһына барасаҡ. Эшсе төркөм составында – БР Хөкүмәте Премьер-министрының беренсе урынбаҫары, ауыл хужалығы министры Шамил Вахитов, БР төҙөлөш, архитектура һәм транспорт министры Рауил Ибәтуллин һәм уларҙың урынбаҫарҙары.
Ике республика араһындағы тауар әйләнеше 52 миллион долларҙан ашыу тәшкил итә. Башҡортостандан Беларусҡа экспорт – 30 миллион доллар самаһы, белорусь импорты – 22,5 миллион доллар.
Башҡортостан һәм Беларусь артабан да һәр яҡлап файҙалы үҙ-ара хеҙмәттәшлек алып барыуға мөһим әһәмиәт бирә. Сәфәр барышында Башҡортостан делегацияһы Минск һәм Минск өлкәһе предприятиеларына барасаҡ. Яҡтар төҙөлөш өлкәһендә хеҙмәттәшлек, йыйыу производстволары ойоштороу, Башҡортостан һәм Беларусь предприятиелары продукциялары менән алмашыу мәсьәләләре буйынса һөйләшеүҙәр алып барасаҡ. Шулай уҡ ауыл хужалығы машиналары эшләү өлкәһендә хеҙмәттәшлек тураһында һөйләшеүҙәр алып барырға планлаштырыла.


text:
Фото:
Башҡортостанда урман янғындары кәмей
Фото:
Бөгөнгө көндә Башҡортостанда бер урман янғыны ғына теркәлгән. Кушнаренко районында 11 гектар урман яна. Башҡортостан Республикаһы Урман хужалығы министрлығының матбуғат секретары Айбулат Ғәйнуллиндың хәбәр итеүенсә, янғын уратып алынған һәм әлеге ваҡытта һүндерелә.
— Янғын һүндереүгә 13 кеше һәм 8 техника берәмеге йәлеп ителгән. Яҡындағы тораҡ пунктына өс километр. Халыҡҡа хәүеф янамай.
Янғын хәүефлелеге миҙгеле башланғандан алып республикала 11633 гектар майҙанда 603 урман янғыны булып үткән. Сентябрҙә күп урында урмандар янған, шул уҡ ваҡытта һәр төрлө саралар йылдамыраҡ ҡабул ителгән.
Әлеге ваҡытта Башҡортостанда ауыл хужалығы менән бәйле үрт һалыуҙар күҙәтелә. Шуның арҡаһында тораҡ пункттар һәм урман фонды биләмәһендә ут таралыуына юл ҡуймаҫ өсөн һөҙөмтәле эш алып барыла. Бындай үртәүҙәр менән бәйле янғындар теркәлмәгән.


text:
Өфөлә экологик хәүефһеҙлек буйынса иң яҡшы белгес һайланасаҡ
31 майҙа Өфөлә V «Экологик хәүефһеҙлек буйынса иң яҡшы белгес – 2012» республика конкурсына йомғаҡ яһала.
Башҡортостан Республикаһы Тәбиғәттән файҙаланыу һәм экология министрлығының матбуғат хеҙмәтенән хәбәр итеүҙәренсә, тирә-яҡ мөхитте һаҡлау өлкәһендә предприятиелар эшмәкәрлегенең һөҙөмтәлелеген күтәреү, экологик хәүефһеҙлекте тәьмин итеү, шулай уҡ тәбиғәтте һаҡлау өлкәһендә яңы эш алымдарын эҙләү конкурстың төп маҡсаттары булып тора.
Республиканың экологик конкурсында ҡатнашыуға был өлкәлә эш тәжрибәһе булған, ойошма менән тәҡдим ителгән йәки үҙ аллы сығыш яһаған тирә-яҡ мөхитте һаҡлау һәм экологик хәүефһеҙлекте тәьмин итеү буйынса белгестәр саҡырыла. Һәр ойошманан ҡатнашыусылар һаны сикләнмәй.
2012 йылда конкурста ҡатнашыусылар ике категорияға – эре предприятиелар вәкилдәренә һәм бәләкәй, урта бизнеста эшләгәндәргә бүленә.
Сараны ойоштороусылар булып БР Тәбиғәттән файҙаланыу һәм экология министрлығы һәм Тәбиғәттән файҙаланыу өлкәһендә күҙәтеү буйынса федераль хеҙмәттең Башҡортостан буйынса идаралығы ярҙамында «Тармаҡ-ара институт» дәүләткә ҡарамаған белем биреү учреждениеһы сығыш яһай.
Ҡатнашыу өсөн заявкалар 30 майға тиклем «Тармаҡ-ара институт» дәүләткә ҡарамаған белем биреү учреждениеһында ҡабул ителә.


text:
1 апрелдә республикала электр энергияһына социаль нормалар индерелә
Электр энергияһына социаль нормалар 2013 йылдың 1 апреленән индерелә. Алдараҡ уларҙы 1 ғинуарҙан индерергә планлаштырылғайны. Был Рәсәйҙең 12 пилот төбәгенә, шул иҫәптән Башҡортостанға ҡағыла. Проект сроктарын күсереү тураһында «Российская газета» баҫмаһына интервьюла Төҙөлөш һәм торлаҡ-коммуналь хужалыҡ буйынса федераль агентлыҡ етәксеһе урынбаҫары Ирина Булгакова хәбәр итте.
Был эксперимент шунан ғибәрәт: электр энергияһының билдәле бер күләменә халыҡ өсөн түбән хаҡтар билдәләнә, ә ул күләмдән артығыраҡ ҡулланылған электр энергияһы ҡиммәтерәк торасаҡ. Йәғни энергияны һаҡсыл ҡулланған кешеләр – әҙерәк, ә киловаттарҙы, тимәк, аҡсаны һанамағандар күберәк түләйәсәк.
Ирина Булгакова һүҙҙәренсә, коммуналь хеҙмәттәрҙән файҙаланыуҙың социаль нормаларына күсеү тураһындағы ҡарарға тиҙҙән ҡул ҡуйыласаҡ һәм йыл башынан ул үҙ көсөнә инәсәк. Электр яҡтыһына нормалар һәр төбәкә айырым билдәләнәсәк, шул уҡ ваҡытта юғары һәм түбән тариф араһындағы айырма яҡынса 25 процент тәшкил итәсәк.
Башҡортостандан тыш, проектта Владимир, Воронеж, Нижегород, Һамар, Иркутск, Курск, Липецк өлкәләре, Тыва, Байкал аръяғы, Приморье һәм Хабаровск крайҙары ҡатнаша. 2014 йылдан уларға илдең башҡа төбәктәре лә ҡушыласаҡ. Артабан бындай системаның һыу менән тәьмин итеү һәм һыу ағыҙыу өлкәләрендә лә индерелеүе бар.


text:
Баш ҡалала өс телдә йәш яҙыусыларҙың китабы донъя күрҙе
ӨФӨ, 2015 йыл, 26 август. /«Башинформ» мәғлүмәт агентлығы, Ләйлә Аралбаева/.
Башҡортостан «Китап» нәшриәтендә «Йәштәр тауышы» серияһы донъя күрҙе.
Йыл һайын был серияла әҙәбиәт өлкәһендә етди аҙым яһаусы йәш авторҙарҙың ижад емештәре баҫыла. Быйыл уларҙың рус, башҡорт һәм татар телдәрендә биш шиғри йыйынтығы нәшер ителде. Улар — Розалиә Зарипова («Ерем моңо»), Миңлегөл Тайсина («Бала саҡ күҙҙәре»), Хәким Алсынбаев («Күңел дәфтәре»), Михаил Кривошеев («Өфө ярымутрауы»), Илүсә Исмәғилева («Йыһандың бер тамсыһы»).
Китаптар берҙәм стилдә 500 дана тираж менән баҫылған һәм нәшриәттең фирма магазиндарына һатыуға сығарылған.


text:
Ғалимдар һәм йәмәғәтселәр эко- һәм агротуризм үҫеше перспективаларын тикшерҙе
Мәләүез районының Нөгөш ҡасабаһында «Экологик һәм агротуризм үҫешенең инновацион технологиялары» семинары үтте.
Унда ғалимдар, Башҡортостан агросәнәғәт комплексы кадрҙарын ҡайтанан әҙерләү һәм квалификацияһын күтәреү институты уҡытыусылары, «Башҡортостан» милли паркы, «Шүлгәнташ» дәүләт ҡурсаулығы, «Мораҙым тарлауығы» тәбиғәт паркы, туристик базалар һәм Бөтә донъя ҡырағай тәбиғәт фонды вәкилдәре ҡатнашты.
«Башҡортостан» милли паркында һәм уның эргә-тирәһендәге биләмәләрҙә экологик һәм агротуризмды үҫтереү мөмкин генә түгел, уның тәбиғи биотөрлөлөгөн артабан өйрәнеү һәм һаҡлау өсөн файҙалы ла буласаҡ, тип билдәләнде.
Туристик продукттың сифатын тәьмин итеү, уны рекламалау маҡсатында агротуристик хужалыҡтарҙың һәм милли парктың үҙ-ара эш итеү моделе әҙерләнде һәм тәҡдим ителде.
Бынан тыш белгестәр туризм өлкәһендә уҡытыу семинарҙары үткәреүҙе маҡсатҡа ярашлы тип таба һәм республиканың айырым һаҡланған тәбиғәт биләмәләре етәкселәренә Башҡортостанда экологик туризмды ойоштороу менән профессиональ кимәлдә шөғөлләнә алырлыҡ белгестәр әҙерләүгә иғтибар бирергә кәңәш итә.


text:
Иглин районы хакимиәте башлығы вазифаһын башҡарыу бурысы Вил Хафизовҡа йөкмәтелде
ӨФӨ, 2015 йыл, 25 февраль. /«Башинформ» мәғлүмәт агентлығы, Эльмира Сабирова/.
25 февралдә Иглин районы Советы хакимиәт башлығы Рафиҡ Мусиндың вәкәләттәрен туҡтатыу тураһында ҡарар ҡабул итте. Ул үҙ теләге буйынса отставкаға китте.
Хакимиәт башлығы вәкәләттәрен ваҡытынан алда туҡтатыуға бәйле, район башлығы вазифаһын башҡарыу ваҡытлыса Вил Хафизовҡа йөкмәтелде.
Вил Хафизов хакимиәт башлығының ауыл хужалығы буйынса урынбаҫары булып эшләгән, тип хәбәр иттеләр Иглин районы Советынан.
Рафиҡ Мусин республика колледждарының береһенең директоры вазифаһына кандидат булараҡ ҡарала.


text:
Өфөләр ҡышҡы йөҙөү буйынса донъя чемпионатында миҙалдар яуланы Фото: www.winterswimming.ru
Өфөләр ҡышҡы йөҙөү буйынса донъя чемпионатында миҙалдар яуланы
Өфөләр ҡышҡы йөҙөү буйынса донъя чемпионатында миҙалдар яуланы Фото: www.winterswimming.ru
ӨФӨ, 2016 йыл, 14 март. /«Башинформ» мәғлүмәт агентлығы, Дмитрий Слезин/.
Төмәндә ҡышҡы йөҙөү буйынса донъя чемпионаты тамамланды.
Донъя беренселегендә 42 илдән 1200-ҙән ашыу спортсы ҡатнашты. 170 комплект миҙал уйнатылды.
Рәсәй йыйылма командаһы составында Башҡортостандан 20 спортсы сығыш яһаны. Улар бер алтын, ике көмөш һәм ике бронза миҙалға лайыҡ булды.
Тамара Филипненкова ирекле стилдә 50 метр арауыҡта үҙ йәш категорияһында (74-78 йәш) донъя чемпионы исемен яуланы.
Ун йәшлек Полина Трапезникова ирекле стилдә 25 метр арауыҡта көмөш һәм ирекле стилдә 50 метрҙа бронза миҙал алды.
Артур Сабуров ирекле стилдә 100 метр арауыҡта көмөш һәм ирекле стилдә 50 метрҙа бронза миҙалға лайыҡ булды.
Делегация етәксеһе Александр Пенкин һүҙҙәренсә, донъя чемпионатында конкуренция ҙур булған.
«Биш миҙал яулауыбыҙ – ҙур уңыш һәм спортсыларҙың хеҙмәте ул. Тәжрибәле ҡатнашыусыларҙың береһе Тамара Филипненкованың еңеүенә шигем булманым. Йәш йондоҙобоҙ Полина Трапезникова ла еңеүгә ынтылышын күрһәтте. Спортсылар лайыҡлы сығыш яһаны», — тип тәьҫораттары менән уртаҡлашты Александр Пенкин.
Чемпионат йомғаҡтары буйынса Рәсәйҙең йыйылма командаһы еңеүсе булды. Рәсәй йөҙөүселәре 273 миҙал яуланы.
Икенсе урында — Финляндия (56 награда). Өсөнсөлә — Эстония командаһы (42 миҙал).


text:
Мосолмандар өсөн изге айҙарҙың береһе - Рәжәб башланды
Тик йәштәр был көндө түгел, 8-се августа никахҡа керергә теләй.
Рәжәб, йәки рәғәиб ғәрәп теленән тәржемә иткәндә хыял, теләк төшөнсәләрен аңлата. Ул Шабан һәм Рамаҙан кеүек үк изге ай һанала. Мосолмандарға Башҡортостан мосолмандары Диниә назараты рәйесе мөфтөй Нурмөхәмәт хәҙрәт ҡотлау менән мөрәжәғәт итте.
Тик Башҡортостанда Мөхәммәт пәйғәмбәрҙең ата-әсәһенең Никах көнөндә түгел, ә өс 8 һанында никахлашщырға теләүселәр күп. 2008-се йылдың 8-се айының 8-се көнөнә ғариза биреүселәр Никах теркәү йорттары алдында кистән сират алып тора. Йәш кейәүҙәрҙең үҙ-ара һуғышыу осраҡтары ла байтаҡ булған. Йәш парҙар 888 ырыҫлы буласаҡ тип юрай шуға тап 8-се августа сәстәрен-сәскә бәйләргә теләй


text:
Фото:
Өфөлә Канаданың хоккей буйынса белгесе Шон Скинер мастер-класс үткәрә
Фото:
Хоккей донъяһында киң билдәле белгес, профессиональ тренер Шон Скинер Өфөлә олимпиа резервындағы балалар-үҫмерҙәр спорт мәктәбе тренерҙары һәм тәрбиәләнеүселәре, шулай уҡ Учалы, Силәбе, Снежинск, Екатеринбург, Когалым, Омск һәм Пермь ҡалаларынан балалар тренерҙары өсөн мастер-кластар үткәрә.
«Салауат Юлаев» хоккей клубының матбуғат хеҙмәтенән хәбәр итеүҙәренсә, биш көнгә иҫәпләнгән уҡыу программаһында теоретик семинар («Өфө-Арена»ның матбуғат үҙәгендә) һәм практик өлөш (Р.Зорге урамы, 41, Спорт һарайы) планлаштырылған.
Тулыраҡ мәғлүмәт өсөн телефондар: 223-04-83, 223-03-26.


text:
Төбәктә арҙаҡлы яҙыусылар һәм шағирҙарҙың юбилейҙарын билдәләйәсәктәр
Башҡортостан Хөкүмәте БР Яҙыусылар союзының 2014 йылда республиканың билдәле яҙыусылары һәм шағирҙарының юбилейлы даталарын байрам итеү тураһында тәҡдимде хупланы. Әҙәби саралар А.И.Харисов, Т.Х.Ғирфанов, М.Ш.Сиражетдинов, М.И.Илбаев, А.М.Сөләйманов, Р.Г.Зәғиҙуллин, Р.Ф.Мифтахов, Р.З.Хажиев, Г.Г.Шафиҡов, Ф.С.Суфиаров, С.М.Ғәбиҙуллин, Р.Х.Сәғитов, А.Р.Юлдашбаев, Т.С.Дәүләтбирҙинаның юбилейҙары айҡанлы уҙасаҡ.
Яҙыусылар союзына тантаналарҙы Туймазы, Ейәнсура, Бөрйән, Балтас, Ғафури, Ишембай, Мәсетле, Яңауыл һәм Хәйбулла хакимиәттәре менән берлектә үткәрергә кәңәш ителде.
БР Хөкүмәтенең бойороғона ярашлы китапханаларҙа, мәктәптәрҙә, вуздарҙа һәм ссуздарҙа юғарыла һанап үтелгән шәхестәрҙең тормошона һәм ижадына арналған әҙәби кисәләр, тематик дәрестәр, уҡыу конференциялары, күргәҙмәләр уҙасаҡ.


text:
Өфөлә «Рәсәй журналистары. XX-XXI» тигән энциклопедия донъя күрҙе
ӨФӨ, 2015 йыл, 21 декабрь. /«Башинформ» мәғлүмәт агентлығы, Ғәлиә Нәбиева, Мәүлиҙә Яҡупова/.
Өфөлә «Рәсәй журналистары. XX-XXI» тип аталған энциклопедия донъя күрҙе. Китапты Рәсәйҙең Матбуғат һәм киң коммуникациялар буйынса федераль агентлығы ярҙамында «Журналист» нәшриәт йорто баҫтырып сығарған.
Баҫмала XX быуат башынан алып бөгөнгө көнгә тиклем 10 меңдән ашыу билдәле журналистың биографик мәғлүмәттәре тупланған. Башҡортостандың иң яҡшы журналистарының исемдәре лә ил журналистикаһы тарихына яҙылған. Улар — киң мәғлүмәт саралары етәкселәре, нәшерселәр, танылған журналистар, журналистика факультеттары уҡытыусылары. Нәшерселәр фекеренсә, китап файҙалы белешмә генә түгел, байтаҡ журналистар өсөн иҫтәлекле ғаилә ҡомартҡыһы буласаҡ.
«Донъя күргән китаптың әһәмиәте бик ҙур. Мөхәррирҙәр, нәшерселәр, күҙәтеүселәр, махсус хәбәрселәр, репортерҙарҙың ҡыҫҡа биографияларында XX-XXI быуаттарҙағы ил журналистикаһының тарихы сағыла», — тип иҫәпләй китаптың төҙөүсеһе Геннадий Мальцев.
«Рәсәй журналистары. XX-XXI» энциклопедияһына Галина Завьялова, Любовь Иванова, Йомабикә Ильясова, Ярослава Голобородько, Артур Дәүләтбәков, Фәнил Ҡоҙаҡаев, Лира Батыргәрәева, Вячеслав Абраменко, Динә Арыҫланова, Фәрит Әхмәҙиев, Раиф Баҙыҡов, Виктор Дятлов, Фәнисә Таһирова, Алик Шакиров, Азамат Юлдашбаев, Илһам Йәндәүләтов, Сәлмән Ярмуллиндың исемдәре ингән. Коллегаларыбыҙ Рәсәйҙең билдәле журналистары Анатолий Аграновский, Генрих һәм Артем Боровик, Юрий Богомолов һәм башҡалар менән бер рәттән лайыҡлы урын алған.


text:
Фото:
Аҡтауҙа башҡорт көрәше
Фото:
Аҡтау ҡалаһының «Салауат» башҡорт мәҙәни үҙәге активистары Ҡаҙағстан Республикаһының бойондороҡһоҙлоғо көнөнә ҡарата матур бүләк яһаны. Был йәмәғәт структураһы Ҡаҙағстанда берҙән-бер башҡорт берләшмәһе һәм төбәктә иң әүҙем һәм эшлекле башҡорт-татар милли-мәҙәни үҙәктәренең береһе булып тора. Башҡортостандың Ҡаҙағстандағы вәкиллеге етәксеһе Ержан Азанов хәбәр итеүенсә, туғандаш республиканың дәүләт байрамын билдәләгән көндө башҡорт көрәше – 1993-95 йылғы үҫмерҙәр араһында билбау менән көрәш үткәрелде. Ярыштарҙа еңеүселәргә һәм әүҙем ҡатнашыусыларға грамоталар һәм миҙалдар, шулай уҡ ҡиммәтле бүләктәр тапшырылды.
Спорт сараһы алдынан Башҡортостан Республикаһы вәкиле «Салауат» башҡорт мәҙәни үҙәге етәксеһе Минзилә Байбулатова һәм Ҡаҙағстандың Манғыштау өлкәһе башҡорттар диаспораһы менән осрашты. Осрашыу ваҡытында 2010 йылда “Һабантуй” милли байрамын ойоштороу һәм үткәреү, шулай уҡ ватандаштарыбыҙҙы яҡлау федераль программаһы буйынса Ҡаҙағстан абитуриенттарының Башҡортостан Республикаһы юғары уҡыу йорттарына уҡырға инеү мәсьәләләре тикшерелде.


text:
Фото:
Рөстәм Хәмитов: Халыҡтың именлеген тәьмин итеүселәргә шарттар булдырылырға тейеш
Фото:
Бөгөн Башҡортостан Президенты Рөстәм Хәмитов БР буйынса Эске эштәр министрлығы Медик-санитар часы госпиталь комплексының диагностика корпусына нигеҙ һалыу тантанаһында ҡатнашты.
Милиция хеҙмәткәрҙәре, хоҡуҡ тәртибен һаҡлау органдары ветерандары, медицина хеҙмәткәрҙәре алдында сығыш яһап, республика башлығы, кешеләрҙең именлеге һағында тороусылар өсөн бөтә шарттар булдырырға кәрәк, тип һыҙыҡ өҫтөнә алды.
Хәҙерге ваҡытта Башҡортостанда, ғаилә ағзаларын индереп, милиция хеҙмәткәрҙәре, Эске эштәр министрлығы ветерандары һәм пенсионерҙарының дөйөм һаны 75 меңдән ашып китә. Госпиталь иһә йылына 1400-ҙән артыҡ кешене ҡабул итә алмай.
Яңы дауалау корпусын сафҡа индереү менән уның үткәреү һәләте һиҙелерлек артасаҡ.
Төҙөүселәр Президентты, октябргә бинаны һалып бөтөрәсәктәр, ә киләһе йылға өй туйларға мөмкин буласаҡ, тип ышандырҙы. Комплекс заманса медицина ҡорамалдары менән йыһазландырыласаҡ, ул йыл һайын пациенттарҙың һаулығын аяҡҡа баҫтырыу менән бәйле меңәрләгән тикшереүҙәр үткәрергә мөмкинлек бирәсәк.
— Миңә милиционерҙарҙың ҡыҙыу нөктәләрҙән ниндәй хәлдә әйләнеп ҡайтыуҙары хаҡында һөйләнеләр. Әлбиттә, улар кисектергеһеҙ аяҡҡа баҫтырыуҙы талап итә. Госпиталдә бындай методикаларға эйәләр, нисек стресс хәленән сығарырға беләләр, — тине Президент журналистар менән аралашҡанда.
— Был социаль проблема, — тине Рөстәм Хәмитов, — шуға күрә ҡеүәтле реабилитация үҙәге кәрәк.
— Уны төҙөү өсөн яраҡлы урын эҙләп табырға, яҡшы программа әҙерләргә һәм аҡрынлап уны бойомға ашырырға кәрәк, тип уйлайым. Ауыртҡан урындарҙы хәҙер үк асыҡларға кәрәк. Аҙаҡҡа ҡалдырһаң, уның файҙаһы аҙ була. Ә бына проблеманы аңлау, айышына төшөнөү, күпме средстволар, ресурстар һәм көс кәрәк буласағын иҫәпләп сығарыу – ул инде икенсе кимәлдәге мәсьәлә, — тип һүҙен йомғаҡланы республика башлығы.


text:
Рөстәм Хәмитов Торлаҡ-коммуналь хужалыҡтың республика активы ултырышын үткәрҙеФото: Олег Яровиков
Рөстәм Хәмитов Торлаҡ-коммуналь хужалыҡтың республика активы ултырышын үткәрҙе
Рөстәм Хәмитов Торлаҡ-коммуналь хужалыҡтың республика активы ултырышын үткәрҙеФото: Олег Яровиков
Өфөлә Торлаҡ-комуналь хужалыҡтың республика активы ултырышы үтте. Активтың тәүге ултырышын Башҡортостан Президенты Рөстәм Хәмитов үткәрҙе.
— Был өлкәлә меңәрләгән кеше эшләй, улар үҙҙәре өсөн ауыр булған шарттарҙа бихисап бурыстар үтәргә тырыша. Был өлкәлә ғәйеплеләрҙе эҙләргә түгел, ә берлектә эш алып барыу варианттарын эҙләргә кәрәк, — тине Рөтәм Хәмитов. Торлаҡ-коммуналь хужалытың республика активы ултырышы күп фатирлы йорттарҙа уңайлы йәшәү шарттарын булдырыу буйынса идара итеүсе компанияларҙың торлаҡ хужалары менән үҙ-ара килешеп эш итеүенә арналды.
Бөгөнгө көндә республикала торлаҡтың дөйөм майҙаны 90 миллион квадрат метрға етә – Волга буйы федераль округы буйынса был иң ҙур күрһәткес.
Авария хәлендәге һәм иҫке йорттарҙың дөйөм майҙаны бөгөн бер миллион квадрат метрҙан ашыу тәшкил итә.
— Күп фатирлы йорттар менән һөҙөмтәле идара итеүҙе ойоштороу тармаҡтың төп маҡсаты булып тора. Бындай йорттар республикала 70 мең. Был йүнәлештә сағыштырмаса яңыраҡ эшләй башланыҡ, әммә ыңғай һөҙөмтәләр ҙә бар. Шулай итеп, 12 меңдән ашыу йортта йорт комитеты советтары һайланды. Был бындай советтар булдырылырға тейеш барлыҡ йорттарҙың 90 процентын тәшкил итә, — тине Башҡортостан Президенты.
Рөстәм Хәмитов һүҙҙәренсә, төбәктә бындай берләшмәләргә даими ярҙам күрһәтелә. Үткән йыл йомғаҡтары буйынса тәүгә «Иң яҡшы күп фатирлы йорт» исеменә конкурс үткәрелде. Иҫегеҙгә төшөрәбеҙ, бәйгелә еңеүселәр (йәмғеһе 100 йорт) 100-шәр мең һум аҡса аласаҡ.
— Конкурста еңеүселәрҙе тәбрикләүгә 10 миллион һум аҡса йүнәлтәбеҙ. Бындай тәжрибәне артабан да йәйелдерәсәкбеҙ, — тип һыҙыҡ өҫтөнә алды Рөстәм Хәмитов.
Республика активында ҡатнашыусылар һүҙҙәренсә, торлаҡ хужаларына идара итеүсе компаниялар менән тығыҙыраҡ эшләргә кәрәк, раҫланған тарифтар буйынса коммуналь хеҙмәттәр өсөн йыйылған ресурстарҙы тотоноу йәһәтенән асыҡлыҡ булырға тейеш.
Шул уҡ ваҡытта, республика Президенты билдәләүенсә, тарифтарҙың артыуында ресурстар менән тәьмин итеүсе компанияларҙың роле ҙур.
Әлеге ваҡытта беҙҙең республика Рәсәй буйынса иң түбән тарифтар булған төбәктәрҙең береһе булып тора.
Салауат ҡалаһындағы «Жилкомзаказсы» яуаплылығы сикләнгән йәмғиәтенең дирекорҙар советы рәйесе Радик Миңләхмәтов ултырышта барлыҡ идара итеүсе компаниялар өсөн махсус майҙансыҡ булдырырға тәҡдим итте, унда «улар норматив-хоҡуҡи базаға үҙгәрештәр индереү мөмкинлегенә эйә булыр ине».
Бынан тыш, Радик Миңләхмәтов түләүҙәр йәһәтенән асыҡлыҡ булдырыу маҡсатында ресурстар менән тәьмин итеүсе ойошмаларға хеҙмәттәре өсөн ҡулланысыларҙан үҙҙәренә аҡса йыйырға тәҡдим итте. Бындай фекерҙе Стәрлетамаҡ мэры Алексей Изотов та хупланы.
Радик Миңләхмәтов шулай уҡ йорт комитеттары менән идара итеүсе компанияларҙың үҙ-ара килешеп эш итеүен билдәләгән документ әҙерләргә тәҡдим итте.
— Беҙгә үҙенә күрә «Әлифба» булдырырға кәрәк. Бындай ҡулланма әлеге ваҡытта үҙ шарттарын көсләп тағырға теләгән йорт комитеттары менән аңлашып эшләргә мөмкинлек бирер ине, — тине «Жилкомзаказсы» яуаплылығы сикләнгән йәмғиәтенең дирекорҙар советы рәйесе.
Башҡортостан Президенты хәбәр итеүенсә, Торлаҡ-коммуналь хужалыҡтың республика активының беренсе ултырышы һөҙөмтәләре буйынса ҡайһы бер тәҡдимдәр әҙерләнәсәк. Уларҙың бер өлөшө Рәсәй Хөкүмәтенә тикшереүгә йүнәлтеләсәк, ҡалғандары төбәк кимәлендә ҡараласаҡ.


text:
Раил Сарбаев: «Киләһе аҙнала Башҡортостанға яңы самолеттар киләсәк»
Башҡортостандың Урал аръяғы төбәге баш ҡалаһы беҙгә тағы ла яҡынаясаҡ. Өфөнән 500 километр самаһы алыҫлыҡта урынлашҡан Сибайға осоу ваҡыты 40 минуттан артмаясаҡ.
18 ноябрҙә Башҡортостан Премьер-министры Раил Сарбаев Чехиялағы Куновица ҡалаһында урынлашҡан Аirсrаft Industriеs авиатөҙөлөш предприятиеһында булды. Башҡортостан делегацияһы завод акционеры вәкиле, “УГМК-Холдинг” йәмғиәтенең корпоратив мөнәсәбәттәр һәм махсус проекттар буйынса директоры Олег Мелюхов, директорҙар советы рәйесе Павел Вах, заводтың генераль директоры Илона Плшкова менән осрашты, заводты, шул иҫәптән йыйыу, әҙер продукция цехтарын, унда республикаға оҙатыуға әҙерләнеүсе самолеттарҙы ҡараны.
— Беҙ яҡын арала республикабыҙға ҡайтарыласаҡ ике L-410 UVР-Е20 самолетын ҡараныҡ. Заманса авионика менән йыһазландырылған, осоу-техник күрһәткестәре яҡшы булған, файҙаланыуҙа ышаныслы, хеҙмәтләндереү һәм сервис яғынан ябай 19 урынлы турбовинтлы һауа судноһы ул, — тине Премьер-министр.
L-410 UVР-Е20 самолеты Европа һәм Рәсәйҙә сертификатланған. Белгестәр һүҙҙәренә ҡарағанда, самолеттың йыһазланышы уны төрлө һауа, географик һәм метеорологик шарттарҙа, яһалма һәм грунтлы ултырыу полосаларында файҙаланыу мөмкинлеге бирә. Һуңғы сифаты транспортты тағы ла ҡулайыраҡ яһай, тип билдәләне Раил Сарбаев, сөнки уны санитария авиацияһы сифатында ла ҡулланырға мөмкин.
Премьер-министр әйтеүенсә, сәфәр барышында техниканы ҡабул итеү тураһындағы документҡа ҡул ҡуйылған. Был аҙнала, шәмбе көнө, беҙҙең техник белгестәр Чехияға уҡырға ебәреләсәк. Нефтекама һәм Сибай ҡалалары аэропорттарының инфраструктураһы яңы төр самолеттарҙы ҡабул итеүгә әҙерләнә, осоштар программаһы төҙөлә.
Рейстар ойоштороу республиканың төньяҡ-көнбайыш төбәгендә йәшәүселәрҙең эшлекле әүҙемлеген күпкә күтәрәсәк, тип иҫәпләй Нефтекама ҡалаһы башлығы Олег Руденко.
— Беҙ Өфөгә генә түгел, Татарстан, Пермь, Удмуртияға осасаҡбыҙ. Бөгөн ун йылдан артыҡ эшләтелмәгән аэропортты тергеҙеүгә әҙерләнәбеҙ, заманса навигация йыһаздары урынлаштырыласаҡ. Шуны ла иҫәпкә алырға кәрәк, аэропорт асыу 33 яңы эш урыны бирәсәк, — ти Олег Руденко.
Беренсе самолетты ноябрҙә үк ҡайтарыу планлаштырыла, ошо уҡ айҙа Сибайға беренсе рейс яһау ниәте бар.
Бынан тыш, Прагала Чехия банкылары етәкселеге менән осрашыуҙа Рәсәйгә самолеттар һатыу схемалары тикшерелде. Осрашыуҙа ҡатнашыусылар әйтеүенсә, Чехияның Рәсәй менән мөнәсәбәттәрҙе үҫтереүгә теләге ҙур. Был уңайҙан РФ транспорт министры Игорь Левитин менән осрашыу планлаштырылған, унда урындағы һауа линиялары үҫеше тураһында һөйләшеү дауам итәсәк. Сәфәрҙә Чехияла етештерелгән самолеттарҙы хеҙмәтләндереү үҙәген Башҡортостанда ойошторорға тәҡдим ителде.


text:
Рәсәй көнөн Өфөлә башҡала көнө булараҡ билдәләйҙәр
Бөгөн Өфө гөрләй. Рәсәй көнө менән бергә Өфө көнө һәм Салауат Юлаевтың тыуған көнө берлә билдәләнә.
12 июнь хөрмәтенә рус һәм башҡорт йырсылары концерты ла ойошторолдо. Шулай уҡ Өфөгә Мәскәүҙән дә төркөмдәр килде. Город-312 төркөмө Ленин исемендәге майҙанда ҡоролған сәхнәлә сығыш яһаны. Шулай итеп башҡортостан халҡы арып-талып Рәсәй мөстәҡилеген уҙғарҙы. Бөгөн байрам хөрмәтенә республиканың тиҫтәләгән районында һәм Нефтекама ҡалаһында һабантуйҙар ҙа үтте. Һабантуй тигәндән, хеҙмәт байрамын уҙғарыуҙа халыҡтың фекере етәкселәрҙеке менән тура килә, кешеләр гөрләтеп байрам итә. Хәҙер бындай байрамдар сит төбәктәрҙә лә үтә. Ошо көндәрҙә республика делегацияһы Һамарға бара. Бында Оло Чернигов районында өлкә башҡорттары Һабантуйы үтә.


text:
Ауыл хужалығы йәрминкәләре Өфөлә яңы йыл каникулдарына тиклем дауам итәсәк
ӨФӨ, 2014 йыл, 28 октябрь. /«Башинформ» мәғлүмәт агентлығы, Екатерина Соколова/.
Ауыл хужалығы йәрминкәләре Өфөлә яңы йыл каникулдарына тиклем дауам итәсәк. Бының хаҡта аҙна һайын уҙғарылған оператив кәңәшмәлә ҡала мэры Ирек Ялалов хәбәр итте.
— Тәүге тапҡыр бындай ҡарар ҡабул ителә, — тип айырып әйтте хакимиәт башлығы. — Ауыл хужалығы етештереүселәре йөрөгәнгә тиклем йәрминкәләрҙе уҙғарасаҡбыҙ.
Миҙгелле йәрминкәләр Өфө халҡы өсөн яҡшы йолаға әйләнде. Күп йылдар инде уларҙа республика райондарында үҫтерелгән аҙыҡ-түлек һатыла. Элек йәрминкәләр ноябрҙең урталарында тамамлана торғайны.
Иҫегеҙгә төшөрәбеҙ, быйыл ауыл хужалығы йәрминкәләрен уҙғара башлағандан алып Башҡортостанда 6717 тонна картуф, 4274,3 тонна йәшелсә, 675,9 тонна бал һәм 1490,5 тонна ит һатылған. Уларҙан өфөләр уҙған ял көндәрендә 620,3 тонна картуф, 620,3 — йәшелсә, 65,3 — бал, 210,2 тонна — ит һатып алған.


text:
Республика Президенты граждандарҙы ҡабул иттеФото: Андрей Старостин
Республика Президенты граждандарҙы ҡабул итте
Республика Президенты граждандарҙы ҡабул иттеФото: Андрей Старостин
Рөстәм Хәмитов Рәсәй Президентының Башҡортостандағы йәмәғәт ҡабул итеү бүлмәһендә граждандар менән осрашты. Республика етәксеһенә Башҡортостандың төрлө ҡала һәм райондарынан граждандар мөрәжәғәт итте.
Ишембайҙан килгән ҡатын үҙ ҡалаһында парк асылыуын теләй. Йәш әсә булараҡ, уны саф һауала ял итеү өсөн матур урын булмауы борсой.
Рөстәм Хәмитов тәҡдимде хуплап, был йүнәлештә эштәр башҡарыла башланыуы хаҡында әйтте. Паркты реконструкциялау проекты әҙер. Башҡортостан Президенты ҡала башлығына, төҙөлөш ойошмаларына һәм төбәктең Иҡтисади үҫеш министрлығына проектты тормошҡа ашырыуҙы тиҙләтеү өсөн тейешле күрһәтмәләр бирҙе. Алдағы йылда уҡ Ишембайҙа матур, заманса парк ҡалҡып сығыуы ихтимал.
Рөстәм Хәмитов шулай уҡ Ишембайҙа балалар баҡсаларына сираттың булыу-булмауы хаҡында ҡыҙыҡһыны. Йәш әсә һүҙҙәренсә, ҡалала бындай проблема күҙәтелмәй. Уның ҡыҙына дүрт йәш, һәм мәктәпкәсә белем биреү учреждениеһына путевка алыу йәһәтенән ҡыйынлыҡтар килеп тыумаған. Киреһенсә, ҡалала заманса балалар баҡсалары төҙөлә.
Һалдыбаш урман хужалығындағы йүкәләрҙе һаҡлап ҡалыу мәсьәләһе менән Башҡортостан Президентына бал ҡорттарын үрсетеү менән шөғөлләнгән пенсионер мөрәжәғәт итте. Был ағастар үҫкән ерҙә ағас ҡырҡыу тыйылһа ла, йыш ҡына улар ҡырҡыу өсөн билдәләнгән участкаларға индерелә. Оло кеше төрлө инстанциялар буйлап йөрөһә лә, был һөҙөмтә бирмәгән. Президент мәсьәләне үҙ контроленә алды.
«Солнечный круг» үҙәген ойоштороусы республика башлығына мәктәпкә тиклемеге һәм мәктәп йәшендәге балалар өсөн шәхси белем биреү үҙәген төҙөү өсөн ер бүлеүҙә булышлыҡ итеү үтенесе менән мөрәжәғәт итте.
Рөстәм Хәмитов Өфөнән ер алыуҙың еңел булмауын билдәләне. Әммә бындай проекттар өсөн участкалар бүленергә тейеш, тип иҫәпләй ул. Әлеге ваҡытта, бер вариант булараҡ, Владивосток урамында төҙөлөш алып барыу мөмкинлектәре тикшерелә. «Солнечный круг» үҙәгенең Өфөлә балалар баҡсаһы һәм башланғыс мәктәбе эшләй. Әммә улар муниципалитеттан ҡуртымға алынған биналарҙа урынлашҡан.
Өфөнөң 18-се дауаханаһында эшләгән табипты торлаҡ мәсьәләһе борсой. Уның фекеренсә, ҡалаларҙа медицина хеҙмәткәрҙәрен торлаҡ менән тәьмин итеү программалары булырға тейеш.
Президент билдәләүенсә, республикала социаль торлаҡ төҙөү буйынса эштәр әүҙем алып барыла. Әммә йәш белгестәрҙе торлаҡ менән тәьмин итеү мәсьәләһен дәүләт ярҙамынан тыш хәл итеп булмай. Республика етәксеһе иҫәпләүенсә, был һорауҙы төҙөүселр менән бергә хәл итергә кәрәк.


text:
Фото:
Өфө халҡына ҡала Советынан Почет грамоталары тапшырылды
Фото:
Ҡала үҫешенә мөһим өлөш индергән Өфө халҡын бөгөн, 13 мартта, ҡала Советында бүләкләнеләр. Биш кеше ҡаланың юғары наградаһына – Өфөнөң Почет грамотаһына һәм «Ҡала алдында ҡаҙаныштары өсөн» билдәһенә лайыҡ булды. Тағы ла 25 кеше ҡала Советының Почет грамотаһы менән бүләкләнде. Советтың матбуғат хеҙмәтенән хәбәр итеүҙәренсә, наградланыусылар араһында төрлө тармаҡ вәкилдәре – табиптар, хоҡуҡ һаҡлау органдары хеҙмәткәрҙәре, көнкүреш һәм халыҡты сервис хеҙмәтләндереү өлкәһе вәкилдәре, торлаҡ-коммуналь хужалыҡ хеҙмәткәрҙәре, мәҙәниәт эшмәкәрҙәре.
Наградаларҙы ҡала Советы рәйесе Евгений Семивеличенко тапшырҙы. Йыйылғандар алдында сығыш яһап, бүләкләнеүселәр араһында күптәре ябай хеҙмәткәрҙәр, эштең ауыр өлөшө тура килгән, ҡыҙғанысҡа ҡаршы, уларҙың хеҙмәте йыш ҡына күренмәй, ситтә ҡалған кешеләр, тип иғтибар итте.
— Беҙҙең ҡала һәләтле, талантлы, төрлө-төрлө тармаҡтарҙа эшләүсе кешеләргә бай, — тине Евгений Семивеличенко.
Быға оҡшаш наградлауҙарҙы ҡала Советы даими алып бара. Ул йылына бер нисә тапҡыр ойошторола һәм йыш ҡына дәүләт һәм һөнәри байрамдарға арнала.


text:
Халыҡ-ара йыһан станцияһы космонавтары Өфөлә үтәсәк Фән фестиваленә саҡыра
ӨФӨ, 2015 йыл, 14 сентябрь. /«Башинформ» мәғлүмәт агентлығы, Эльмира Сабирова/.
25 сентябрҙән 27-нә тиклем Өфөлә өсөнсө тапҡыр бөтә Рәсәй Фән фестивале уҙғарыла. Был көндәрҙә республиканың баш ҡалаһы Волга буйы федераль округының төп ғилми майҙансығына әүереләсәк.
Халыҡ-ара йыһан станцияһында 45-се экспедиция экипажы — Олег Кононенко, Михаил Корниенко һәм Сергей Волков фестивалде ойоштороусыларға һәм унда ҡатнашыусыларға емешле эшләүҙәрен, ҡыҙыҡлы асыштар теләне.
Быйыл күләмле фәнни форумда 20-нән ашыу майҙансыҡ йәлеп итеү планлаштырыла. Ике төп майҙансыҡ — Башҡортостандың Фәндәр академияһы һәм «Башҡортостан» дәүләт концерт залы. Төбәктең Фәнгә ярҙам итеү һәм уны үҫтереү фондынан хәбәр итеүҙәренсә, һуңғыһында 25 сентябрҙә көндөҙгө 2-се яртынан 3-сө яртыға тиклем осоусы-космонавт Игорь Волк менән осрашыу була.
26 сентябрҙә «Башҡортостан» дәүләт концерт залы алдындағы сәхнәлә күңел асыу программаһы ойошторола.
Фестивалдә юғары уҡыу йорттары һәм Рәсәй Фәндәр академияһының Өфө ғилми үҙәге институттары ҡатнаша. Программа сиктәрендә 40-тан ашыу лектор — Рәсәй һәм сит ил ғалимдары, билдәле фәнде популярлаштырыусылар сығыш яһаясаҡ.
Сараға килеүселәр өсөн фәндең төрлө өлкәләренә арналған 25 экспозиция асыласаҡ. Бында ғилми тәжрибәләрҙе күрергә, оҫталыҡ дәрестәрендә ҡатнашырға, интерактив күргәҙмә стендтарын, Мауыҡтырғыс фән театры тамашаларын, фәнни-популяр фильмдар ҡарарға мөмкин буласаҡ.
Белешмә. Игорь Волк — СССР-ҙың осоусы-космонавы, Советтар Союзы Геройы, СССР-ҙың атҡаҙанған һынаусы-летчигы, «Ер һәм космонавтика» халыҡ-ара ассоциацияһы президенты, запастағы полковник (1987 йылдан). Игорь Волк Хеҙмәт Ҡыҙыл Байраҡ, Халыҡтар дуҫлығы, 4-се дәрәжә «Ватан алдындағы хеҙмәттәре өсөн» ордендары, миҙалдар менән бүләкләнгән.


text:
Из города Уральск выполняются железнодорожные перевозки по 307 маршрутам.
Уральск - Абадан, Уральск - Адлер, Уральск - Ажинияз, Уральск - Айдырля, Уральск - Айке, Уральск - Айтеке Би, Уральск - Ак Тобе, Уральск - Акадыр, Уральск - Акжигит, Уральск - Аккемер, Уральск - Аккудык, Уральск - Актобе, Уральск - Ала-Айгир, Уральск - Алга, Уральск - Алгабас, Уральск - Алексеевка, Уральск - Алма-Ата 1, Уральск - Алма-Ата 2, Уральск - Алтата, Уральск - Алтынкуль, Уральск - Алтынсарин, Уральск - Амангельды, Уральск - Аманкарагай, Уральск - Анар, Уральск - Ангаты, Уральск - Анрахай, Уральск - Апановка, Уральск - Арал-Кум, Уральск - Аральское Море, Уральск - Арка, Уральск - Аркадак, Уральск - Арысь 2, Уральск - Астана, Уральск - Атбасар, Уральск - Аткарск, Уральск - Аяпберген, Уральск - Бадам, Уральск - Байтерек, Уральск - Бактысай, Уральск - Балашов-Пассажирский, Уральск - Барса-Кельмес, Уральск - Бейнеу, Уральск - Бекбеке, Уральск - Бель, Уральск - Бердах, Уральск - Берлик 1, Уральск - Бестамак, Уральск - Беш-Арык, Уральск - Бикбаули, Уральск - Биршогыр, Уральск - Богоявленск, Уральск - Босага, Уральск - Бостан, Уральск - Бреды, Уральск - Бузулук, Уральск - Бурное, Уральск - Вавилино, Уральск - Валуйки, Уральск - Верхний Баскунчак, Уральск - Вишневка, Уральск - Владимировка, Уральск - Волгоград 1, Уральск - Волжский, Уральск - Выселки, Уральск - Горячий Ключ, Уральск - Гребенка, Уральск - Гугня, Уральск - Двойная, Уральск - Деркул, Уральск - Джалагаш, Уральск - Джалтыр, Уральск - Джамбул, Уральск - Джусалы, Уральск - Динская, Уральск - Ершов, Уральск - Есиль, Уральск - Ея, Уральск - Жайсан, Уральск - Жайык, Уральск - Жаксы, Уральск - Жамансор, Уральск - Жамансу, Уральск - Жантерек, Уральск - Жаркий, Уральск - Жарлы, Уральск - Жарык, Уральск - Жаслык, Уральск - Железорудная, Уральск - Жем, Уральск - Жилаево, Уральск - Жирен-Айгыр, Уральск - Журын, Уральск - Жутово, Уральск - Жылан, Уральск - Заново, Уральск - Зимовники, Уральск - Илецк 1, Уральск - Ирченко, Уральск - Казалинск, Уральск - Казанбасы, Уральск - Казахстан, Уральск - Кайыр, Уральск - Калагир, Уральск - Калмаккырган, Уральск - Камышлыбаш, Уральск - Кандыагаш, Уральск - Кара-Кеткен, Уральск - Караганды Пасс, Уральск - Караганды Сорт, Уральск - Каракалпакстан, Уральск - Каратогай, Уральск - Караулкелды, Уральск - Карашокат, Уральск - Кардон, Уральск - Карталы 1, Уральск - Кемер, Уральск - Кенбай, Уральск - Кенжалы, Уральск - Кзыл-Аскер, Уральск - Кзыл-Орда, Уральск - Киев-Пассажирский, Уральск - Киик, Уральск - Кийиксай, Уральск - Кинель, Уральск - Кирсанов, Уральск - Ковыльная, Уральск - Койбагар, Уральск - Кок-Бекты, Уральск - Кок-Тобе, Уральск - Кокшетау 1, Уральск - Колузаново, Уральск - Комыс-Сай, Уральск - Копа, Уральск - Копмола, Уральск - Кореновск, Уральск - Коркол, Уральск - Котельниково, Уральск - Котыртас, Уральск - Краснодар 1, Уральск - Красный Кут, Уральск - Куаныш, Уральск - Кувандык, Уральск - Кульсары, Уральск - Кунград, Уральск - Кунходжа, Уральск - Купянск Узловой, Уральск - Курайлы, Уральск - Куркуреу Су, Уральск - Курорт-Боровое, Уральск - Кустанай, Уральск - Кушмурун, Уральск - Кызгалдакты, Уральск - Кырккыз, Уральск - Лазаревская, Уральск - Летяжевка, Уральск - Лисаковск, Уральск - Лиски, Уральск - Лоо, Уральск - Лубны, Уральск - Луговая, Уральск - Майлибаш, Уральск - Макат, Уральск - Макинка, Уральск - Мангышлак, Уральск - Манкент, Уральск - Мартук, Уральск - Медногорск, Уральск - Миргород, Уральск - Мичуринск-Уральский, Уральск - Мойынты, Уральск - Мокроус, Уральск - Москва Павелецкая, Уральск - Мугалжар, Уральск - Мукур, Уральск - Мырза, Уральск - Никель, Уральск - Никельтау, Уральск - Новоишимская, Уральск - Новокуйбышевская, Уральск - Новоорск, Уральск - Новосергиевская, Уральск - Новохоперск, Уральск - Ногайты, Уральск - Нукус, Уральск - Оазис, Уральск - Обгонный Пункт N115, Уральск - Озинки, Уральск - Опорная, Уральск - Оренбург, Уральск - Орск, Уральск - Осакаровка, Уральск - Острогожск, Уральск - Отар, Уральск - Палласовка, Уральск - Пепел, Уральск - Переметная, Уральск - Песчанокопская, Уральск - Платоновка, Уральск - Поворино, Уральск - Пойма, Уральск - Полтава Киевская, Уральск - Пугачевск, Уральск - Раз'Езд 265 Км, Уральск - Раз'Езд 279 Км, Уральск - Раз'Езд 377 Км, Уральск - Раз'Езд N1, Уральск - Раз'Езд N10-Г, Уральск - Раз'Езд N12-Г, Уральск - Раз'Езд N15, Уральск - Раз'Езд N2-Г, Уральск - Раз'Езд N33, Уральск - Раз'Езд N36, Уральск - Раз'Езд N38, Уральск - Раз'Езд N460, Уральск - Раз'Езд N461, Уральск - Раз'Езд N463, Уральск - Раз'Езд N464, Уральск - Раз'Езд N465, Уральск - Раз'Езд N467, Уральск - Раз'Езд N468, Уральск - Раз'Езд N469, Уральск - Раз'Езд N470, Уральск - Раз'Езд N472, Уральск - Раз'Езд N6-Г, Уральск - Раненбург, Уральск - Раушан, Уральск - Ремонтная, Уральск - Родники, Уральск - Ростошский, Уральск - Ртищево 1, Уральск - Сагиз, Уральск - Сай-Утес, Уральск - Саксаульская, Уральск - Сальск, Уральск - Самара, Уральск - Сапак, Уральск - Саракташ, Уральск - Саратов 1 Пасс, Уральск - Сарепта, Уральск - Сары-Шаган, Уральск - Сарыколь, Уральск - Сас-Тобе, Уральск - Семиглавый Мар, Уральск - Соленая, Уральск - Соло-Тюбе, Уральск - Сорочинская, Уральск - Сочи, Уральск - Сулусай, Уральск - Сурган, Уральск - Сурум, Уральск - Таксай, Уральск - Талап, Уральск - Таловая, Уральск - Тамала, Уральск - Тамбов 1, Уральск - Тамды, Уральск - Тартугай, Уральск - Татищево, Уральск - Татты, Уральск - Тахиаташ-Пристань, Уральск - Темир, Уральск - Терень-Узяк, Уральск - Тимур, Уральск - Тихорецкая, Уральск - Тобол, Уральск - Тогыз, Уральск - Толтыр, Уральск - Тоцкая, Уральск - Туапсе-Пасс, Уральск - Тузово, Уральск - Туркестан, Уральск - Тюлькубас, Уральск - Тюмень-Арык, Уральск - Тюратам, Уральск - Узуново, Уральск - Умет, Уральск - Урбах, Уральск - Устюрт, Уральск - Утрабат, Уральск - Харьков-Пасс, Уральск - Ходжейли, Уральск - Хоста, Уральск - Хромтау, Уральск - Чальдала, Уральск - Чапаевск, Уральск - Челгаши, Уральск - Чемолган, Уральск - Чиганак, Уральск - Чиили, Уральск - Чимкент, Уральск - Чингирлау, Уральск - Чокпак, Уральск - Чокпар, Уральск - Чу, Уральск - Чумыш, Уральск - Шалкар, Уральск - Шаруа, Уральск - Шетпе, Уральск - Шиликты, Уральск - Шипово, Уральск - Шоккарагай, Уральск - Шокпартогай, Уральск - Шокысу, Уральск - Шубаркудык, Уральск - Эльтон, Уральск - Эспе, Уральск - Яны-Курган.


text:
Янғындар, үртәүҙәр…
Өфөнөң Черниковка биҫтәһендә 12 ҡатлы йортта лифт яна, дөрөҫөрәге уны үртәгәндәр.
Башҡортостанда янғындар бик күп теркәлә. Республика хөкүмәте хатта ғәҙәттән тыш хәл иғлан итеп урманда усаҡ яҡҡандарҙы штраф менән ҡурҡытыуы ла файҙа килтермәй. бары һуңғы аҙналарҙың үтә ямғырлы булыуы ғына урман янғындары һанын кәметте.
Ә бына Ейәнсура районы Таҙлар ауылында машиналарға бәйле янғын була. ИЖ маркалы автомашинаһы хужаһы руль артында тәмәке тарҡанда тиҙлек рычгы хәлен бутап алға бирәһе урынға яңылыш артҡа бирә һәм 15-се модель ВАЗ автомобиленә бәрелә. Шул ваҡытта был машина яна башлай Баҡтиһәң бәрелешкән саҡта бензин багы зыян күргән, ут шул арҡала сыҡҡан. Машина тулыһынса янып бөтә.